recursal/SuperWikiNEXT-32B huggingface dataset:
唔好同**港紙**搞亂。

 **廣州造紙集團**（粵拼：gwong2 zau1 zou6 zi2 zap6 tyun4）
，又嗌**廣州造紙廠**gwong2 zau1 zou6 zi2 cong2，簡稱**廣紙集團**或**廣紙**，係中國廣東廣州嘅工廠，1936年成立，位置喺南沙區珠江街道新廣一路29號。間嘢主要生產紙張為主。

佢亦係中國大陸第一間新聞紙生產企業。

史
-

### 開廠期間，受到大整蠱。

間嘢喺1933年底喐手起，用咗2年半時間起好，初期改名做**廣東省營製紙廠**，位置喺河南嘅燕子崗到南石頭一帶。但開廠後2年，工廠馬上要投產時因抗日戰爭爆發，加上日軍殺到廣州，國民黨軍隊因為唔夠日軍打而撤退，喺撤退前重將佢嘅磨木房炸咗，期間一直俾日軍霸住。日軍霸佔期間，間嘢最先俾日本王子製紙（日文：王子製紙）株式會社霸咗，改名做**王子製紙廣東工場**（日文：**王子製紙広東工場**おうじせいし カントンこうじょう(Ōjiseishi Kanton Kōjō)）嚟出紙賺大錢。1940年，大日本帝國屬下嘅再生製紙株式會社（今日嘅日本製紙（日文：日本製紙）株式會社）借日本陸軍軍部嘅勢力攞咗呢間工廠，重將冚唪唥嘅設備劫運到北海道苫小牧市鄉下嘅勇拂郡開工廠，重改名做**國策製紙株式會社勇拂工場**（日文：**国策製紙株式会社勇払工場**こくさくせいしかいしゃ ゆうふつこうじょう(Kokusaku Seishi Kaisha Yūhutsu Kōjō)，今日嘅日本製紙（日文：日本製紙）株式會社屬下嘅分公司）。最後成間製紙廠又變成廢墟。

1946年日軍投降後，嗰時嘅廠張劉寶琛同工程師陳丕揚奉命，去到日本經過好多次交涉，喺1948年11月先至攞返3721件嘅其中3625件設備返廣州，但嗰時運返去啲裝備生嗮鏽，爛融融到幾乎用唔到咁滯。期間重新搞過間工廠，但嗰時國共內戰爆發而起得太慢，直到1949年9月先至起咗30%，喺解放軍殺到兩廣一帶時，國民黨反動派重諗住將工廠啲設備劫運到海南，但俾解放軍好快搞掂咗而有得保留。

### 重返人民，繼續經營。

1949年廣州戰爭結束後，工廠卒之返到人民手頭，嗰時最先改名做**廣東省人民政府造紙廠**；1950年改名做**廣州造紙廠**重俾中國共產黨嘅解放軍代表睇實，重出錢喺返海珠區燕子崗一帶重建。但嗰時中國大陸嘅經濟非常落後，從而重建進度緩慢，直到1951年2月19號先至正式投產，同年4月18號舉行咗好隆重嘅開幕典禮。隨後因為重未夠中華人民共和國成立後初期嘅大興文化教育事業而納入咗一五計劃，一期擴建工程喺1953年11月動工，直到1956年6月起好。佢將原嚟大概3公頃大嘅場地擴大到61萬m²。1956年5月29號，中國共產黨中央委員會主席毛澤東嚟過呢度睇過。1957年11月6號經中華人民共和國驗收委員會驗收過話掂之後而開始正式投產。

### 大起大落

投產之後，生產靚開始激增，從而一夜成名，成為中國大陸出新聞紙嘅重點企業之一，甚至俾嗰時過嚟睇呢間工廠啲華僑話佢做「紙城」。但好景唔長，1958年下半年因爆發大躍進運動而被受衝擊，生產線一直下降。雖然1961年實行「調整、鞏固、充實、提高」嘅八字方針後而恢復返大躍進前嘅水平，但1966年因文革爆發，工廠生產量一落千丈，1968年嘅生產量凈得1957年嘅69.09%。

### 改革開放後嘅飛速發展

文革結束後，工廠開始搞二期擴建工程，甚至喺十一大三中全會開完之後，又喺1988同1996年搞咗兩期嘅技術改造。1993年9月26號，中國共產黨中央委員會總書記江澤民嚟過呢度睇過，重親自寫「努力實現我國造紙工業現代化」嘅標語。從1994年開始，工廠同香港越秀集團一齊合資經營，改名做**廣州造紙有限公司**。1997年10月成立咗造紙集團，重按市委、市政府嘅意思而優化同組建咗產業結構同部署。1998年9月1號，公司收購咗廣州威達高實業。

### 踏入21世紀

2009年，廣州地區入咗「退二進三」嘅產業結構調整工作進程。其中呢間工廠列入咗搬遷範圍。2010年亞運會開幕前，工廠搬到南沙區一帶繼續開工廠。而搬遷工程直到2012年6月先至搞掂，2014年3月中旬，原先海珠區原址正式清拆嗮，原址被改建成廣紙新城嘅樓盤用途。

註同攷
---

註
1. ↑  喺中國大陸，凡係年份個位數為0或5時就改嗌一次「×五計劃」，最早從1950年開始。
2. ↑  呢間委員會已經重組過，而家屬中華人民共和國國家經濟貿易委員會嘅一部分。

攷

1. ↑  广州造纸厂搬迁顺利完成 互聯網檔案館嘅歸檔，歸檔日期2020年3月16號，. sina (2012-06-02)
2. ↑  广州造纸厂清拆完毕 进入建筑废料处理最后阶段 中國新聞網 （2014-03-14）

連出去
---

* 前进中的广州造纸厂 广州文史
* 广州变迁 广州档案网

出面網頁
----

* 廣州造紙集團嘅官方網站
**李兆基家族**係以恆基地產創辦人李兆基為首嘅家族，祖籍順德大良。依家係香港第二大富豪。

歷史
--

李兆基老豆李介甫本身喺鄉下順德開金舖同銀號。六歲嗰時就跟著老豆做生意。後來中日戰爭，李仁甫長駐廣州灣做生意，將順德嘅金舖同銀號交俾佢打理。到1948年，李兆基就帶著1000蚊去咗香港做生意。

喺1958年，李兆基同其他7個商人合資咗「永業企業」。1963年，李兆基再同本身喺永業嘅兩個拍檔郭得勝同馮景禧組成新鴻基公司，喺香港大舉起樓，好多人都叫佢哋做「三劍俠」。後來三個人拆夥，李兆基創立咗「恆基兆業」。日後佢買咗好多公司去擴充佢嘅公司規模，例如煤氣公司、油麻地小輪等等。而直到今時今日，李兆基都重係新鴻基地產嘅副主席。

李兆基生嘅兩個仔李家傑同李家誠都好出名，李家誠娶咗當時喺無線電視做配角嘅徐子淇，徐子淇就被譽為「千億新婦」，呢單婚事喺當時社會上係一時佳話。大仔李家傑相比細佬就低調好多，而且佢冇咩誹聞。佢喺2011年去咗美國搵代母生咗三個仔，轟動香港，當時都有人質疑過佢有冇犯法，不過最後警方都冇告佢。

除咗李兆基一支之外，佢阿哥李兆麟都係做地產起家嘅。佢嘅兆安地產後來都成為上市公司，不過1986年就賣咗殼畀李明治嘅聯合系。佢嘅老婆佘少鴻係香港好出名嘅舖位投資者，人稱「兆安李太」。

上市公司
----

* 中華煤氣（港交所：0003）
* 恆基地產（港交所：0012）
* 香港小輪（港交所：0050）
* 美麗華酒店（港交所：0071）
* 恆基發展（港交所：0097）
* 陽光房地產基金（港交所：0435）
* 港華燃氣（港交所：1083）

由李兆基女婿鄭啟文持有：

* 華大酒店（港交所：0201）
* 順豪物業（港交所：0219）
* 順豪控股（港交所：0253）

同其他家族關係
-------

* 同以前浙江第一銀行李銘家族有一段姻親關係：
	+ 李佩雯 = 李寧

成員
--

* 李介甫 = 陳鸞鳳
	+ 李兆麟 = 佘少鴻
		- 李應流 = 邱達平
		- 李應樵 = 方永明
		- 李應源 = 簡穗結
		- 李煒霞 = 胡以鈞
		- 李煒裳
	+ 李兆基 = 劉惠娟（離咗婚）
		- 李佩雯 = 李寧
			* 李敬恩
			* 李敬儀
			* 李螢
			* 李健中
		- 李佩玲 = 鄭啟文
		- 李家傑
			* 李智信
			* 李智仁
			* 李智勇
		- 李佩儀
		- 李家誠 = 徐子淇
			* 李晞彤
			* 李晞兒
			* 李俊熹
			* 李建熹
	+ 李兆楠（創立恒德貿易）
	+ 李達民
	+ 李煥珍
	+ 馮李煥琼
		- 馮振華
	+ 李煥瑤
	+ 關乃雄（李兆基其中一個妹嘅妹夫）
**香港特別行政區全國人民代表大會代表**（簡稱**港區全國人大代表**）係指中華人民共和國全國人民代表大會嘅香港特別行政區代表，組成**全國人民代表大會香港特別行政區代表團**參與全國人大會議，港區人大佔全國人大代表嘅百分之1.2。

根據《香港基本法》，港區全國人大代表必需係香港居民中嘅中國公民。佢哋嘅另一職責係參與行政長官選舉。目前每屆港區人大代表成員由上屆港區人大代表、港區全國政協同選舉委員會成員中嘅中國公民，根據全國人民代表大會訂立嘅嗰屆選舉辦法選出。

歷屆港區全國人大代表
----------

### 香港回歸前

第一屆（2名）
徐四民、張振南

第二屆（2名）
莊世平、鄭鐵如

第三屆（2名）
莊世平、鄭鐵如

第四屆（14名）
李菊生、鄭鐵如（當選後去世）、費彝民、王寬誠、湯秉達、莊世平、李崧、石慧、吳康民、楊光、郭添海、蘇友、張泉、黃燕芳、郭增愷（補選）

第五屆（17名）
李菊生、費彝民、王寬誠、湯秉達、莊世平、李崧、石慧、吳康民、楊光、陸達兼、蘇友、張金水、張泉、黃燕芳、郭增愷、胡九、方善桂

第六屆（16名）
方善桂、石慧、莊世平、湯秉達、李菊生、吳康民、陸達兼、費彝民、楊光、黃燕芳、唐治安、秦暉、陳植桂、李連生、陳紘、梁燊

第七屆（18名）
方善桂、汪明荃、李連生、吳康民、陳有慶、陳紘、許家屯（罷免）、湯秉達、霍英東、徐是雄、唐治安、陸達兼、黃光漢、廖瑤珠、張建華、費彝民（任內去世）、鄭耀棠、曾德成（補選）、曾憲梓（補選）、周南（補選）

第八屆（28名）
王敏剛、李連生、李偉庭、李澤添、吳康民、何耀棣、汪明荃、周南、唐治安、韋基舜、陸達兼、陸達權、徐是雄、陳永棋、陳有慶、陳紘、黃光漢、黃建立、黃滌岩、梁愛詩、曾德成、曾憲梓、蔡渭衡、廖瑤珠（任內去世）、鄭耀棠、薛鳳旋、霍英東、簡福飴

### 香港回歸後

第九屆（36名）
內文：中華人民共和國香港特別行政區第九屆全國人民代表大會代表選舉
王英偉、王敏剛、李宗德、李連生、李偉庭、李澤添、李鵬飛、吳康民、吳清輝、范徐麗泰、姜恩柱、馬力、袁武、倪少傑、陸達兼、陳永棋、陳有慶、黃光漢、黃宜弘、黃保欣、曹宏威、鄔維庸、曾德成、曾憲梓、溫嘉旋、費斐、楊耀忠、廖烈科（當選後逝世）、鄭耀棠、劉佩瓊、薛鳳旋、盧重興、簡福飴、羅叔清、譚惠珠、釋智慧、梁秉中（遞補）

第十屆（36名）
內文：中華人民共和國香港特別行政區第十屆全國人民代表大會代表選舉
王如登、王英偉、王敏剛、朱幼麟、李宗德、李連生、李澤添（任內去世）、李鵬飛、吳亮星、吳康民、吳清輝、范徐麗泰、林廣兆、馬力（任內去世）、馬逢國、袁武、高寶齡、陳有慶、曹宏威、黃宜弘、黃國健、葉國謙、溫嘉旋、費斐、楊耀忠、鄭耀棠、劉佩瓊、劉柔芬、譚惠珠、羅叔清、曾憲梓、曾德成、簡福飴、鄔維庸（任內去世）、薛鳳旋、釋智慧、梁秉中（遞補）、黃保欣（遞補）、何鍾泰（遞補）

第十一屆（36名）
內文：中華人民共和國香港特別行政區第十一屆全國人民代表大會代表選舉
王如登、王英偉、王敏剛、田北辰、史美倫、李宗德、吳亮星、吳清輝、何鍾泰、范徐麗泰、林順潮、馬逢國、馬豪輝、袁武、高寶齡、陳智思、曹宏威、梁秉中、黃玉山、黃國健、葉國謙、溫嘉旋、費斐、楊耀忠、雷添良、蔡素玉、廖長江、鄭耀棠、劉佩瓊、劉柔芬、劉健儀、霍震寰、盧瑞安、譚惠珠、羅范椒芬、羅叔清

第十二屆（36名）
內文：中華人民共和國香港特別行政區第十二屆全國人民代表大會代表選舉
王庭聰、王敏剛、田北辰、史美倫、李少光、李引泉、吳秋北、吳亮星、林順潮、范徐麗泰、胡曉明、馬逢國、馬豪輝、姚祖輝、陳勇、陳振彬、陳智思、張明敏、張鐵夫、黃友嘉、黃玉山、葉國謙、楊耀忠、雷添良、廖長江、鄭耀棠、蔡素玉、蔡毅、劉佩瓊、劉柔芬、劉健儀、霍震寰、盧瑞安、顏寶鈴、羅范椒芬、譚惠珠

第十三屆（36名）
內文：第13屆港區全國人民代表大會代表選舉
王庭聰、王敏剛（任內去世）、田北辰、朱葉玉如、李引泉、李君豪、李應生、吳秋北、吳亮星、林順潮、林龍安、胡曉明、洪為民、姚祖輝、馬逢國、馬豪輝、陳亨利、陳勇、陳振彬、陳曼琪、陳智思、張俊勇（辭職）、黃友嘉、黃玉山、葉國謙、雷添良、廖長江、鄭耀棠、蔡素玉、蔡毅、霍震寰、盧瑞安、鄺美雲、顏寶鈴、譚志源、譚耀宗、陳曉峰（遞補）

出面網頁
----

* 香港全国人大代表专栏\_中国人大网 （簡體中文）
**李倩怡**（英文：Lee Sin Yi，1999年—）係俾香港警察通輯嘅香港女子。17歲因為參加2016年年初一旺角騷亂，俾政府告兩條暴動罪。原本佢應該係區院審嘅，不過佢喺2017年1月冇出現，所以法庭充公咗佢三千蚊保釋金，同埋出埋窩輪。佢而家俾警察通緝緊。

2017年8月網上流傳咗一段佢嘅聲明同埋錄音，話佢唔信香港有法治，佢講：「你哋可以話怯懦，逃避香港司法嘅審判。」佢話係有台獨派嘅人幫手，之後佢自己揀咗逃亡。

台灣移民署證實，李倩怡喺2017年1月6號揸旅遊簽證入境之後冇出過境，喺台灣已經係逾期停留。

經過
--

李倩怡喺2016年魚蛋革命向差人掟嘢，俾差人捉咗，告佢兩條暴動罪同一條襲警罪。

李倩怡因為係2017年1月棄保潛逃去咗台灣，而俾法庭落通緝令。

2017年8月22日，李倩怡出錄音，公開話自己已經俾台灣人權組織睇住，重話而家香港司法機構剩係識搞到人變政治犯，講到明對香港法治冇乜希望。

另外，有forum講起有個人叫「Turbo」，呢個人可能係李倩怡。

2019年5月7日，佢用預先錄音形式喺基進黨嘅節目出現，同場重有用視像訪問嘅林榮基、主持林保華同埋楊月清。

參考
--

1. ↑  黃台仰 李東昇 李倩怡 棄保潛逃 警誓緝捕 東方日報, 2018-06-12
2. ↑  暴動案少女潛逃台灣　林榮基：願意勸她回香港 互聯網檔案館嘅歸檔，歸檔日期2019年5月20號，. 立場新聞, 2017-08-30
3. ↑  香港01 (2017-07-10). 〈【暴動罪少女潛台】擲水樽被控暴動罪　人權組織：台灣人沒法想像〉.
4. ↑  自由時報 (2017-08-28). 〈魚蛋革命案棄保流亡》港青李倩怡：不再相信香港有法治〉.
5. ↑  蘋果日報 (2017-08-28). 〈流亡台灣　李倩怡：不信港有法治〉. 原著喺2020-04-05歸檔.
6. ↑  〈「極重要，義士請入」月光抗爭支援己經不可信任〉. *LIGHK*. 喺2018-08-09搵到.
7. ↑  〈李倩怡將現聲 曾參與旺角騷亂2年前傳棄保來台〉. 中央社. 喺2019-05-07搵到.
由青衣島望過去荃灣
**荃灣**（英文：**Tsuen Wan**）係香港新界一個市區地方，係人口密集嘅新市鎮。以前叫**淺灣**。距離新安縣城南頭九十幾里。有好多城入面嘅名人，包括陳偉業、龍緯汶、林超榮，都住喺荃灣。

歷史
--

根據香港市政局出版嘅《香港文物》呢本書，荃灣區裏面嘅柴灣角發現過漢代文物。

荃灣原本係海灣，初時叫**淺灣**，皆因佢灘邊水淺之故。水上人、本地人同客家人都聚居响度，因此近岸處設有墟市。因為近水，又係新界北向南走其中一條要道，有唔少人往來。

淺灣雖然較為偏僻，不過因為有大宋皇帝趙昰走難，所以亦都留名清史。幾本史書都有記低呢事，包括《填海錄》、《厓山集》、《宋史新編〉、《南宋史》。丁丑年九月到趙昰由古瑾（中文：古瑾圍）走佬來淺灣，十月或者十一月元朝元帥劉深帶舟師到來淺灣。而另有傳說劉深係由城門一路攻入淺灣，而鄉民就起石城打擋元軍，所以叫城門。張世傑打劉深打輸咗，就帶埋趙昰出海去秀山，即係後尾嘅虎門。

清初，大清軍打南明打到落來荃灣，城門谷有南明李萬榮掛住永曆年號，據針山石城抗清。

明末清初，呢度已經叫做**荃灣約**。後尾有人改寫做**全灣約**。

荃灣有過另一個名，叫**賊灣**，家下嘅藍巴勒海峽以前叫**三百錢**，皆因佢以前有海賊，要收三百錢先可以過海。

地理
--

荃灣位於大帽山以南，東南面向住藍巴勒海峽，喺青衣島嘅對面岸，後嚟借用咗鄰近地方嘅名嚟命名。喺1950年代，荃灣面積大約有 0.5 平方公里（只係計荃灣市中心（中文：荃灣市中心）入面）。喺嗰陣時，荃灣西部（即係柴灣角到木棉下一帶）嘅海岸線係喺青山公路，而東部（即係木棉下到鹹田一帶）嘅海岸線就係係而家沙咀道。喺填海之前，荃灣有一個海角名，叫做沙咀（中文：沙咀 (荃灣)），而海壩村（中文：海壩村）嘅舊址、鱟地坊、大屋圍、部分嘅福來邨亦都係喺呢個海角之上。

當時，港英政府為咗發展荃灣成為一個新市鎮，就喺1950年代開始就喺荃灣度大規模噉樣填海，第一次填海令到柴灣角消失咗。而荃灣嘅海岸線亦都因為填海移到海盛路同埋楊屋道。喺1980年代，介乎德士古道同埋馬頭壩道嘅海域亦都因為填海工程而填咗做陸地。

喺1990年代，為咗起九廣西鐵（即係而家嘅屯馬綫）嘅荃灣西站，快速公路荃灣路以西嘅海旁再一次填海，喺咁多次填海工程，令到荃灣嘅海岸線拉直，而令到藍巴勒海峽再度收窄，成為咗而家呢個樣。

時至今日，荃灣嘅版圖得以擴張。根據規劃署嘅法定圖則，「荃灣」喺廣義上係由東面嘅和宜合道近梨木樹邨開始，一直西延伸到油柑頭一帶，而汀九以西到青龍頭一帶嘅地方就係屬於荃灣西地區，而兩者同樣都係屬於香港十八區之中嘅荃灣區。

地標
--

* 如心廣場
* 三棟屋
* 港鐵荃灣站、荃灣西站

出面網頁
----

* 香港地方 - 地方 - 新市鎮（三）荃灣
香港特別行政區區旗；旗幟長闊比例2:3，長方形
香港高等法院大樓外嘅香港旗同埋中國旗。區旗一般掛喺國旗左便。
**中華人民共和國香港特別行政區區旗**（英文：**Regional Flag of the Hong Kong Special Administrative Region of the People's Republic of China**）係**五星花蕊嘅洋紫荊花紅旗**（注意唔係基本法所講嘅「紫荊花」），用紅色做底色，中間有一朵五星花蕊嘅白色洋紫荊花圖案。底色用中華人民共和國國旗嘅紅色做標準，而洋紫荊花係香港嘅象徵。

香港特區區旗設計喺1990年2月16號定案，1990年4月4號喺第七屆全國人民代表大會第三次會議中通過，1996年8月10日由特區籌委會通過使用暫行辦法。1997年7月1號嘅香港主權移交典禮上，特區區旗第一次正式飄揚，取代主權移交以前用嘅香港旗。

設計
--

香港特區區旗嘅形狀、顏色、同埋洋紫荊圖案，無論喺旗幟正面定係背面睇都係一樣，只係方向有啲唔同。區旗同區徽嘅規格同使用方法，由1997年7月1號生效嘅《區旗及區徽條例》具體訂出。香港政府同時制定咗展示區旗同區徽時必須遵從嘅條件。

### 象徵意義

香港市政局標誌
旗嘅底色係紅色，同中華人民共和國國旗嘅底色一樣，象徵香港係中華人民共和國嘅一部份。同時，中華文化將紅色視為喜慶嘅顏色，因此紅色亦有慶祝同埋愛國嘅意思。

洋紫荊圖案、花蕊用五粒星表示，再次同中華人民共和國國旗上嘅五星相對應，有中國同香港唔可以分開嘅關係。花瓣上嘅五星，代表香港人熱愛祖國。區旗淨喺用紅白兩色，象徵香港實行一國兩制。

早喺1965年，香港已經採用洋紫荊作為自己嘅市花，八年後（1973年）嘅市政局就用咗洋紫荊做標誌。1997年之後用嘅香港特區區旗設計繼續有洋紫荊花嘅元素。

### 詳細標準

繪製香港特區區旗嘅定位圖如下：

香港區旗墨線圖
  

《區旗及區徽條例》訂明咗香港區旗嘅繪畫方式。旗幟長闊比例係2:3，矩形，所有旗幟必須以指定比例同定位繪畫，先至符合規格。

法例訂明區旗旗面嘅通用尺寸如下：


| 式號 | 1號 | 2號 | 3號 | 4號 | 5號 | 車旗 | 簽字旗 | 桌旗 |
| --- | --- | --- | --- | --- | --- | --- | --- | --- |
| **長度 × 高度（厘米）** | 288 × 192 | 240 × 160 | 192 × 128 | 144 × 96 | 96 × 64 | 30 × 20 | 21 × 14 | 15 × 10 |

以下係區旗用色嘅大概標準，分別用HTML RGB 16進位代碼網頁顏色模式、印刷四分色模式（CMYK）、染料顏色、HSL顏色模式、以及彩通色板號數表示：


| 顏色 | HTML | CMYK | 染料顏色 | HSL | Pantone |
| --- | --- | --- | --- | --- | --- |
| 紅色 | #FF0000 | 0-87-99-0 | Chinese red | 0°,100%,50% | 186 |
| 白色 | #FFFFFF | 0-0-0-0 | White | 0°,100%,100% |  |

歷史
--

主權移交前舉辦過區旗設計比賽，畀香港人參與特區區旗嘅設計。共收到7000份參賽設計，當中嘅作品有「HK」字母、幾粒代表「東方之珠」嘅圓珠，象徵金融中心嘅金錢圖案、白鴿等，作品嚟自美術界、農民、演員、戰士、軍官等。當中有唔少作品用洋紫荊做設計，但同市政局嘅標誌相似，因版權問題被淘汰。由政治人物組成嘅評審團選出其中六份，但中國方面最後否決全部設計，並另外邀請三名設計師（當時香港正形設計學校校長韓秉華、當時嘅基本法諮詢委員文樓同建築師何弢）重新設計。韓秉華：「我比較傾向以植物為旗，好似加拿大嘅楓葉旗，所以提出用（洋）紫荊花為主體」。韓秉華喺書中更指何弢當時隨即喺酒店嘅花園摘咗一朵洋紫荊花，帶返會議室，用嚟觀察佢嘅形態。原來區旗上嘅洋紫荊圖案，最初係星中有花，變成花中有星；由五角星演變成今日嘅小五星。最後採納原評審之一、香港建築師何弢嘅設計。上海出世嘅何弢憶述當時一啲頗為怪異嘅設計：「有一份設計一邊有鐮刀同錘頭，另一邊就有港元標誌。」。至於洋紫荊設計概念嘅來源，佢指留意到花瓣對稱，而且花紋迴轉富有動感，所以將佢加入區旗設計入面。

第一份設計嘅洋紫荊花瓣弧度由於難以繪製，主權移交前曾作出適度修改。最後使用嘅區旗設計中洋紫荊花瓣無之前初稿咁肥大。未改版前嘅區旗可以喺早期嘅《基本法》單行本搵到。由於特區區旗設計曾經改過，而區旗亦間唔中會出現錯體區旗同埋調轉掛嘅情況；好似2004年雅典奧運會奧運選手村入面，大會準備嘅區旗就唔合乎規格。匯豐銀行2011年版本嘅100蚊紙嘅設計更出現倒掛區旗嘅錯誤，喺推出市面前及時改返啱。

區旗使用禮節
------

香港駐倫敦經濟貿易辦事處，門外展示香港區旗
香港政府每日喺行政長官官邸、香港禮賓府、香港國際機場同埋所有邊境管制同檢查站，展示國旗同區旗；至於喺各主要政府合署同建築物，好似行政長官辦公室、行政會議、終審法院、立法會同埋喺海外嘅香港經濟貿易辦事處展示，就會喺工作日掛起。政府會喺指定日子（國慶日、特區成立日同元旦），喺醫院、學校、部門總部、體育同埋文化場館等政府建築物展示國旗同區旗。國旗同區旗應該喺日出時升起，日落時降下。即係，旗幟喺上晝八點升起，大概下晝六點降下。

### 區旗法例

根據《基本法》第十條，香港嘅區旗係「五星花蕊嘅『紫荊花』紅旗」。《香港法例》第2602章《區旗及區徽條例》訂明，區旗係指1996年8月10號香港特別行政區籌備委員會第四次全體會議通過嘅香港特別行政區區旗。

舊史嘅香港旗
------

英屬香港旗
香港喺英國殖民地時期嘅最後一面殖民地旗喺1959年7月27號至1997年6月30號期間用；設計同其他英國海外領地一樣，用英國藍色軍旗（Blue ensign，藍地、左上面配有英國旗）打底，右下做個白圓，入面加個香港紋章，係英國喺香港統治嘅重要象徵。

2012年
英屬香港旗喺1997年香港主權移交之後一度銷聲匿跡，但自2012年中港矛盾白熱化之後，支旗開始喺不滿中國同特區政權嘅集會遊行出現，直至2020年實施咗國安法就永久停止使用。

參考
--

1. ↑  基本法第十條：香港特別行政區的區旗係五星花蕊的「紫荊花」紅旗
2. ↑  〈區旗規格〉. 原著喺2012年9月27號歸檔. 喺2012年8月4號搵到.
3. ↑  〈全國人民代表大會關於《中華人民共和國香港特別行政區基本法》的決定〉. 香港特別行政區政府. 1990-04-04. 原著喺2010-03-14歸檔. 喺2010-04-25搵到.
4. 1 2  第2602章 區旗及區徽條例
5. ↑  〈（洋）紫荊花瓣弧度唔合規格 港隊即刻更正錯體區旗〉，《明報》2004年8月10號
6. ↑  〈匯豐百元新鈔「倒掛區旗」〉，《明報》2011年7月24號
7. ↑  打正旗號 鼓吹港獨 - 東方日報

拎
-

* 香港特區區旗
搵緊中環嘅露天街市嘅話，請睇〈**嘉咸街**〉。
中環街市（2021年）
中環街市（2005年）
**中環街市**，香港古蹟之一，喺中環，屋宇樓高三層，分地下、一樓同二樓，原本做開街市，後尾地下同一樓廢置多年，如今化身商場，食肆為主。古物古蹟辦事處評為三級歷史建築，香港現存唯一全座完整包浩斯建築風格。英文名**Central Market**。香港日治時期，曾改名**中央街市**，此後有時用依個名。

成棟依山而起，南高北低，故此南面少一層。四面都係街。南為皇后大道中93號，北為德輔道中80號，東為域多利皇后街，西為租庇利街。街市喺皇后大道嗰邊，有個公廁，喺香港都算歷史悠久。

中環今日商業佔大部份，然而舊時大街小巷，都有好多居民住喺度，故此設立街市。未有依棟街市之前，中環已經有街市。一九三九年落成開張，原為市政局經營，市政局廢局後，街市二〇〇三年廢置，打算拆咗佢。後尾古蹟考慮後，並無結論，二樓仍有舖頭營業。二〇一七年翻新改裝，二〇二一年八月廿三號經華懋重新以商場營運。

舊底德輔道中嗰邊，佢對面為中環消防總局，局拆咗之後，變成恒生銀行總行大廈，於是有行人天橋，南駁中區行人天橋走廊，北駁街市上層。而街市另一邊，又駁去中環至半山自動扶手電梯。故此中環街市身兼走廊一部份。

交通
--

港鐵中環站同香港站。
| How to read a taxoboxHow to read a taxobox**馬桑果** |
| --- |
| 果果
葉葉 |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
| （未分級） | I類真薔薇分支 eurosids I |
|
|
| 目 | 葫蘆目 Cucurbitales |
|
|
|
|
|
|
|
|
| 科 | 馬桑科 Coriariaceae |
|
|
|
|
|
| 屬 | 馬桑屬 *Coriaria* |
|
|
|
|
|
|
|
| 種 | **馬桑果 *C. nepalensis*** |
|

 |
|
| 二元學名 |
| ***Coriaria nepalensis***Wall. |
|
|
|
|
|
|
|
|
|
|
|
|
|
|
|

**馬桑果**（粵拼：maa5 song1 gwo2；學名：*Coriaria nepalensis*）係馬桑科馬桑屬嘅落葉灌木，原產喜馬拉雅山腳，而家喺尼泊爾、印度近喜馬拉雅地域及中國大陸嘅黃土高原地域先至搵到。

樣
-

植株高15～25dm，分枝水平開展，幼枝有棱。葉對生，全缘，樣近似橢圓但先端較尖，基部出三大脈；柄短兼紫色，長2～3mm。花屬總狀花序，頂生，一次開好多兼密集；每年2～5月開花。果屬瘦果，初出時紅，熟時轉黑；每年5～8月結果。

用途
--

佢嘅果可提取酒精，籽有油，梗同葉有栲膠，可以做土農藥。成樖嘢有毒，唔食得，但佢嘅根可以做藥，凈限外用。

毒性
--

馬桑果之所以唔食得，係因為佢嘅果有馬桑毒素，一唔小心食咗佢嘅果後半個鐘到一個鐘內，輕嘅會出現頭暈、冇力、面色變白、出汗同唔停流口水症狀；重嘅會出現分散嗮注意力、瞌嗮眼瞓、瞳孔會變細或變大、唔停噉發羊吊甚至嘴唇變紫紅；再得人驚啲，會出現昏迷、呼吸衰竭甚至命仔凍過水。

連出去
---

* 維基物種有關馬桑果嘅資料
* 昆明植物研究所. 〈马桑〉. 《《中国高等植物数据库全库》》. 中国科学院微生物研究所. 喺2009-02-26搵到.
* 《中药大辞典》：马桑根 中醫世家
**徐海燕**（粵拼：ceoi4 hoi2 jin3；簡化字：**徐海燕**；吳語拼音（上海片）：ʑi13 hᴇ34 i34；英文：**Denovo Xu**；1978年—2017年9月6號），花名**Denovo**、**豆腐**、**D姐**，係中國大陸嘅氼水員同基因測序科學家，亦係GUE（英文：Global Underwater Explorers）屬下嗰七位中國大陸成員之一，上海人，有星加坡綠卡。曾經攞過GUE屬下嘅技術氼水二級證書，亦加入過科學松鼠會同出版過十篇同技術氼水有關嘅專欄，重翻譯過《神經浪遊者（英文：Neuromancer）》嗰本書。

2017年9月6號中午，佢同孫昊喺河北唐山遷西縣同班氼水發燒友落去潘家口水庫做水底長城探險。按原定計劃，佢同孫昊一齊會喺兩個鐘之後出水，但三個鐘之後都冇返嚟。團隊其他氼水員以為佢出事而落水底搵佢哋，結果乜都冇。第二日朝頭早，遷西縣啲差佬收到保安話水庫爆出人口失蹤案，懷疑徐海燕同孫昊出事。差佬收到水之後馬上組織咗潘家口水庫嘅差館、河北省刑警大隊、藍天救援隊同埋9958救援平臺嚟參加氼水搜救，搵足十二日十一夜，最後喺水底63.2米地方搵到佢同孫昊嗰兩條鹹魚出嚟。據公安估計，有可能係電魚船做嘢時賴低咗手尾或有人睇到漁船拎走咗浮標而出單大頭佛。

攷
-

1. ↑  河北迁西县委:失踪潜水员位于水下63米 正在打捞 互聯網檔案館嘅歸檔，歸檔日期2017年10月8號，. 市场信息网 （2017-09-19）
2. ↑  "Bodies of 2 expert divers are found". *CHINA DAILY*. pressreader. 2017-09-19.
3. ↑  〈这天是潜水界之殇，我们也失去了一位家人！〉. *FunDiving*. 2017-09-19. 原著喺2017-09-29歸檔. 喺2017-09-19搵到.
4. ↑  〈"潛水員失蹤"救援方:暫時無法確定是否為刑事案件〉. 《澳亞網》. 央广网. 2017-09-19.`{{cite news}}`: CS1 maint: url-status (link)
5. ↑  〈两名潜水员探索"水下长城"丧生引猜测 生前撰文叹潜水最迷人之处〉. 《红星新闻》. 搜狐. 2017-09-18.
6. ↑  〈內地兩頂尖潛水員 探「水下長城」消失13天沉屍水庫〉. 《力報》. 2017-09-19. 原著喺2017-09-22歸檔. 喺2017-09-19搵到.
**李偉文**，前香港警察，因為喺元朗站襲擊事件當日擔任元朗警區指揮官，被指失職，成為一啲香港反送中運動參與者批評投訴嘅對象。

警隊服役生涯
------

李偉文喺1983年加入香港警察，2017年獲擢升為總警司，曾經做過刑事部支援科，之後調任做元朗警區指揮官，直到2020年2月退休。喺元朗警區工作期間，佢亦有負責一啲警察同非華裔社群聯繫等嘅警民關系社區工作。

前後服務警隊37年。經過半年冷河期之後轉職勤豐金控旗下勤豐管理咨詢服務有限公司，獲委任為顧問。

爭議
--

### 元朗站襲擊事件嘅角色：被舉報觸犯公職人員行為失當罪

喺元朗站襲擊事件嗰陣，佢係元朗警區指揮官。但好多被襲擊人士向警察求助，警察都未有理會。結果李偉文同一啲其他相關嘅警務人員，都被唔少反送中運動參與者批評同抗議。關於佢嘅批評，除咗事件本身襲擊咗好多反送中運動嘅示威者外，仲有就係佢本身喺7月21號當日負責部署決定，另外事件之後第二日，佢被批評多番迴避到警署抗議嘅議員同市民。而部分運動參與者，例如民主黨立法會議員林卓廷，之後就舉報觸犯公職人員行為失當罪。不過，由於政府對涉案警務人員嘅調查進度緩慢，所以亦招來呢啲參與者嘅批評。

喺2020年10月，包括李偉文在內嘅一啲喺反送中運動入面鎮壓示威者嘅警務人員，獲頒授香港警察榮譽獎章，當中政府甚至稱讚李偉文「表現出色，克盡厥職，堪稱典範」，林卓廷亦批評，唔追究佢嘅李偉文刑事責任，反而對佢嘉許，咁樣會令警察更加有恃無恐。

參考
--

1. 1 2 3  陳淑霞 (2020-11-02). 〈721時任元朗指揮官李偉文退休9個月「轉跑道」 加盟顧問公司〉. 《香港01》 (香港中文). 喺2022-08-10搵到.
2. ↑  〈警隊加強與精神上無行為能力人士社群交流〉. *www.police.gov.hk*. 喺2022-08-10搵到.
3. ↑  〈元朗警區加強與非華裔社群聯繫〉. *www.police.gov.hk*. 喺2022-08-10搵到.
4. ↑  〈元朗警區人員出席伊斯蘭齋戒月開齋晚宴〉. *www.police.gov.hk*. 喺2022-08-10搵到.
5. 1 2  〈7.21指揮官縱暴封「典範」 林卓廷轟荒誕︰警必更有恃無恐 | 蘋果日報•聞庫〉. 《聞庫》. 2020-10-09. 喺2022-08-10搵到.
6. ↑  Pao, Ming. 〈泛民元朗警署抗議縱容黑幫 區議員：向之求救 警車即開走〉. *www.mingpaocanada.com* (英文). 喺2022-08-10搵到.
**徐林倩麗**（Judy Tsui，或叫做**林倩麗**，部分場合無冠夫姓），香港會計界、高等教育界人士，曾經做過香港理工大學副校長(國際事務及行政教育)，但因為隱瞞校外收入而被解僱，2015年起擔任武漢學院校董。

早年生涯
----

佢1978年喺加拿大英屬哥倫比亞大學畢業，1987年英國倫敦政治經濟學院研究生畢業，1994年香港中文大學會計學博士畢業。

部分公職
----

* 大灣區影響力論壇基金會資深顧問

高等教育界服務經歷
---------

佢曾經係香港城市大學會計系系主任，直到2002年轉投香港理工大學。

### 理工大學期間（2002-2014年）

佢2002～2010年擔任香港理工大學商學院院長，並且喺2010～2014年間擔任香港理工大學副校長。喺2012年10月理大校內審計報告入面，提到徐林倩麗涉嫌漏報佢自己喺中華電力同深圳萬科企業獨立非執行董事所獲得過百萬嘅袍金，之後理大成立獨立調查小組跟進，直到2014年初宣布解僱徐林倩麗，由副校長楊偉雄暫時負責佢本來嘅職務。當時，徐林倩麗就話報告有問題，2013年3月已經投訴，但理工大學就喺未有結果嘅時候解僱佢，形容程序黑箱作業。

政治經歷
----

喺2011年香港選舉委員會界別分組選舉，佢喺會計界參選，亦係名單「A16聯盟」嘅成員之一。名單被指屬於「唐英年陣營」，但當時佢哋就否認說法。

參考
--

1. ↑  〈涉漏報「外快」 理大解僱副校長 - 東方日報〉. *orientaldaily.on.cc*. 喺2022-02-12搵到.
2. 1 2 3  〈林倩丽-武汉学院〉. *www.whxy.edu.cn*. 原著喺2022-02-12歸檔. 喺2022-02-12搵到.
3. ↑  〈大灣區影響力論壇基金會對城市群進行評分計劃 展開公眾諮詢〉. 《灼見名家》 (美國英文). 2019-11-15. 喺2022-02-12搵到.
4. ↑  "Chinese University Alumni Magazine - November98". *www.alumni.cuhk.edu.hk*. 喺2022-02-12搵到.
5. ↑  〈理大停止聘用副校長徐林倩麗〉. 《Now 新聞》 (香港中文). 喺2022-02-12搵到.
6. ↑  中時新聞網. 〈港理大副校長漏報「外快」被開除 - 焦點〉. 《中時新聞網》 (中文). 喺2022-02-12搵到.
7. ↑  〈角逐會計界議席 「A16聯盟」組鑽石名單 - 香港文匯報〉. *paper.wenweipo.com*. 喺2022-02-12搵到.
呢篇文講鎮靜安眠藥「咪達唑侖」。搵緊其他意思嘅話，請睇〈**藍精靈 (搞清楚)**〉。

**咪達唑侖**（英文：*Midazolam*），又稱為**速眠安**，俗稱**藍精靈**，常見品牌名包括：Dormicum、Hypnofast，屬於一類名為苯二氮卓類嘅藥物。可以用嚟治療發羊吊，提供麻醉效果同作為短期失眠管理，可以口服、靜脈注射、肌肉注射、噴入鼻腔、或者喺口腔黏膜吸收。好多國家都係屬於受管制藥物，需要醫生處方先至可以購買。

副作用
---

咪達唑侖常見嘅副作用包括警覺性降低，頭暈同眼瞓。老年人較常出現協調問題（共濟失調）同混亂嘅副作用。當咪達唑侖同鴉片類藥物一齊使用嘅時候，高劑量嘅咪達唑侖可能會導致呼吸困難。

吸毒
--

吸毒者通常將海洛英（白粉）同藍精靈混合注射使用，會引致血管阻塞，造成更大嘅危險性。不法分子為咗增加販毒利潤，自行配製藍精靈，並喺丸度混入大量雜質，對身體機能造成更嚴重傷害。

對身體的危害
------

導致心理同生理依賴，出現恰眼瞓、定向障礙、講嘢唔清楚、協調缺失，血壓低，體温低、抑鬱甚至短暫失憶、失眠、發噩夢、作嘔、肌肉唔自覺地抽動、頭痛、精神緊張、情緒異常低落，甚至有自毀念頭。

出面網頁
----

* 咪達唑侖 Midazolam
* 戒毒錦囊 - 咪達唑侖（藍精靈）
**電腦存取控制**（英文簡稱 **access control**）係電腦保安嘅一部份。

概論
--

內文：電腦保安同電腦保安嘅大綱
睇埋：存取控制
例如密碼（password）就係廿一世紀初電腦保安當中嘅一條大問題：喺廿一世紀初，如果有人想睇某啲敏感資訊，例如係喺網上銀行服務度 log in 噉，部電腦會要佢入密碼，入啱先至可以睇，而且正常嚟講仲會限住佢可以撞幾多次密碼，如果佢（例如）入咗三次密碼都入唔啱，佢望落就似係黑客喺度撞密碼，個系統就會暫時封咗佢個戶口；不過問題係，密碼好多時都係畀啲人自己設嘅，而現實表明咗啲人成日都會設啲簡單得滯嘅密碼，例如

* 123456
* password（英文**密碼**噉解）
* qwerty（標準羅馬字鍵盤最上面嗰行嘅頭嗰 6 隻字母）

... 等嘅密碼成日畀人攞嚟用，黑客是但搵 10 個戶口，個個戶口都嘗試用 123456 嚟 log in，可能己經成功噉入到其中一兩個戶口，跟住就會攞到用戶嘅信用咭號碼同埋其他重要嘅資訊。因為噉，廿一世紀初有唔少電腦保安專家都喺度研究點樣產生難破解嘅密碼（同埋教啲人用噉嘅密碼）。

因為噉，有唔少電腦保安工作者都喺度研究點樣產生難破解嘅密碼（同埋教啲人用噉嘅密碼），而且仲有研究點樣可以「唔使齋靠密碼嚟保護啲資訊」－2010 年代後半橛開始盛行多重要素驗證，要用家用多種方法嚟鑑別佢哋嘅身份，例如係用家打啱密碼之後傳一段信息去佢部手機度，要求佢喺手機度確認「頭先喺度嘗試 log in 嘅係佢」。

睇埋
--

* 密碼
* 鎖匙
* 多重要素鑑別
* 通行碼破解

註釋
--

1. ↑  唔好同密碼學講嗰啲密文碼撈亂。

攷
-

1. ↑  Most common passwords: latest 2023 statistics. *Cybernews*.
呢篇文講而家後生仔成日講嘅嗰種植物。搵緊一種電子設備嘅話，請睇〈**咪高峰**〉。

| How to read a taxoboxHow to read a taxobox**咪頭** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
|
|
|
|
|
|
| （未分級） | 單子葉植物 Monocots |
|
|
|
|
| （未分級） | 鴨跖草類植物 Commelinids |
|
|
| 目 | 禾本目 Poales |
|
|
|
|
|
|
|
|
| 科 | 菠蘿科 Bromeliaceae |
| 亞科 | 鐵蘭亞科 Tillandsioideae |
|
|
|
|
| 屬 | 果子蔓屬 *Guzmania* |
|
|
|
|
|
|
|
| 種 | **咪頭 *G. conifera*** |
|

 |
|
| 二元學名 |
| ***Guzmania conifera***(André) André ex Mez |
|
|
|
|
|
|
|
|
|
|
|
|
|
|
|

**咪頭**（粵拼：mai1 tau4；學名：*Guzmania conifera*）；喺植物研究學界成日嗌**圓錐果子蔓**（jyun4 zeoi1 gwo2 zi2 maan6）；粵語地區又叫**圓錐擎天**（jyun4 zeoi1 king4 tin1）、**圓錐菠蘿花**（jyun4 zeoi1 bo1 lo4 faa1）、**圓錐擎天菠蘿花**（jyun4 zeoi1 king4 tin1 bo1 lo4 faa1）、**火炬菠蘿花**（fo2 geoi6 bo1 lo4 faa1）、**火炬星**（fo2 geoi6 sing1）；佢係菠蘿科果子蔓屬嘅長年生常綠草本植物，原產地喺南美洲厄瓜多爾同秘魯嗰頭。而家喺厄瓜多爾、秘魯、哥倫比亞同智利、阿根廷北邊，委內瑞拉嘅安第斯山脈嘅山地入面嘅熱帶雨林嗰度先至搵到佢。

名
-

呢樖嘢嘅花睇落去有啲似歌星手頭上揸住支咪噉，所以「咪頭」嘅名就係噉嚟。

發現史
---

喺16世紀尾，巴西有位植物研究學家最先喺南美洲嘅熱帶雨林啲樹幹同石頭之間嗰度發現咗菠蘿花嘅附生品種源，直到1896年嗰時由安德利·愛殊·美茲喺一個植物研究學發佈會入面公開咗呢種植物出嚟。之後經過植物專家通過人工馴化同栽培、研發物種，搞到呢樖嘢變成可以用嚟俾人睇嘅盆景或庭院、綠籬嘅品種。

形態
--

呢樖嘢嘅高度方面都幾矮吓，最高嗰樖都唔超過1m。而佢嘅葉係暗綠色嘅闊帶形品種，出面有啲彎。而佢嘅花係穗状花序，好似個圓錐體噉，從表面嚟睇就好似歌星手頭上揸住支咪噉；佢嘅苞片係鮮紅色嘅密生品種，而尖端係黃色。呢種植物一般喺春天嗰時開花。

適應環境
----

呢樖嘢鍾意喺有陽光嘅地區，而且喺20——28℃嘅環境入面生，佢重鍾意疏松、排水比較好嘅泥，同潮濕嘅地區嗰度生。

用途
--

呢樖嘢可以用嚟做室內嘅裝飾，同時重可以用嚟做綠籬植物同庭院植物都得。

相
-

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |
| --- |
| 喺美國華盛頓州西雅圖嘅志願者公園入面種嘅咪頭 |
| 喺美國華盛頓州西雅圖嘅志願者公園入面種嘅咪頭  |

|  |
| --- |
| 喺德國巴登烏騰堡蟹度堡植物園入面種嘅咪頭 |
| 喺德國巴登烏騰堡蟹度堡植物園入面種嘅咪頭  |

|  |
| --- |
| 喺中國廣東省廣州市時尚天河地下商場入面種嘅咪頭 |
| 喺中國廣東省廣州市時尚天河地下商場入面種嘅咪頭  |

|  |
| --- |
| 啱啱開花無耐嘅咪頭 |
| 啱啱開花無耐嘅咪頭  |

 |

註
-

1. ↑  时令花木：菠萝花开，凤凰飞来 互聯網檔案館嘅歸檔，歸檔日期2016年3月12號，. 金羊网 （2007-02-12）
2. ↑  The Plant List (2010). "*Guzmania conifera*". 原著喺2019-06-30歸檔. 喺2013-07-16搵到.

出面網頁
----

|  |  |
| --- | --- |
|  | 維基同享有多媒體嘅嘢：**咪頭** |

|  |  |
| --- | --- |
|  | 維基物種有資料講：***咪頭*** |

* 圆锥擎天 教学库工作平台（中教）
* 圆锥凤梨Guzmania conifera 花卉图片信息网
* 圆锥擎天 花粉丝
* 圆锥擎天 華中農業大學
* 花如其名，圆锥擎天 非常道旅游网
* 观赏凤梨品种知多少 佛山市政府
**咸台永**（粵拼：haam4 toi4 wing5；韓文：**함태영**／**咸台永***Ham Tae-yeong*；1873年10月22號—1964年10月24號），號**松岩**（cung4 ngaam4；韓文：**송암**／**松岩***Song Am*），字**子卿**（zi2 ging1；韓文：**자경**／**子卿***Ja Gyeong*），係南韓嘅獨立運動家兼基督敎長老教會牧師，自由主義者政治人，亦係南韓外交官咸秉春亞爸同江原大學校創辦人咸仁燮亞爺，大朝鮮國咸鏡北道茂山郡人。曾經喺1919年南韓3.1萬世運動時，因為搞過獨立萬歲宣言文印刷同埋配布先至出名。

佢亦試過喺大韓帝國教過近代法官學，1896年之後做過京畿道同漢城府嘅裁判所、及高等裁判所嘅審判員、平理院檢察長、大韓帝國法務部法律基礎委員同大法院嘅審判員直到1910年10月2號韓日合併而辭職為止。1921年以後，佢爲牧師幫手宣傳基督敎。

1919年3月1號，由於三一運動爆發，佢受李昇薰嘅勸顧而準備喺三一運動之前加擔，加上搞過獨立萬歲宣言嘅印刷同配布，而俾日本差人拉咗兼收咗三年監直到1921年出獄為止。1945年8月15號單美日戰爭，因日本輸咗兼投降，同年10月受到李承晩返南韓嘅關係，李承晩班屬下同佢一齊加入南韓政壇，曾經喺1949年至1952年做過南韓審計院院長；1951年5月同駱馬一齊，連續2次入選南韓副總統嘅候選人馬；1952年5月3號成功入選做南韓副總統；同年7月亦升級做審計官，重試過喺1952年8月16號再次做到南韓副總統直到1956年8月15號落臺為止。1962年亦試過幫南韓獨立而攞到獎勵。

咸台永喺1964年10月24號喺漢城（今日嘅首爾）過身，國內亦搞咗次大型嘅國民葬禮。

睇埋
--

* 3.1萬世運動
* 南韓基督敎長老會
* 李承晩

參考
--

1. ↑  [법조인 열전 ④] 법관양성소 1회 수석졸업생 함태영의 생애 대한변협신문 2010.01.28. （韓文）
2. ↑  정부 전복혐의 이승만… 사형 위기서 구해준 함태영 조선일보 2015.07.21. （韓文）
3. ↑  正義세 우려 매 를맞았네 咸台永翁 國民葬嚴修 互聯網檔案館嘅歸檔，歸檔日期2016年3月6號，..東亜日報1964年10月30日付3面。韓国言論財団より取得

出面網頁
----

* 咸台永 （韓文）
* 咸台永 （韓文）

|  |  |
| --- | --- |
| 權威控制 | 
* VIAF: 6532151353539752720003

 |
**臘八**即係臘月初八，臘月即係農曆12月，呢日又叫做「成道節」、「成道會」、「佛成道日」，本來係一個佛教節日，係中國傳統入面，春節之前，除咗冬至之外另一個重要節日。不過而家已經唔多人慶祝呢個節日，只係喺中國江南、東北、西北地區重有啲人會慶祝。

源由
--

臘八有兩個來源，一係話呢日係中國傳統祭祀祖先同神靈嘅節目，即係「臘祭」。另一個就話呢日係佛祖釋迦牟尼成道嘅日子，即係「佛成道日」

### 臘祭

臘八節原本係中國古代嘅臘祭，因為古代中國人係以農業為主，而當每年豐收嘅話，古時啲人就會認為係神靈保佑嘅結果，於是就會舉行慶祝活動。後來有人喺臘祭之後順便做埋宴鄉活動，慢慢就發展成祭祀祖宗嘅活動。一路到南北朝時期，就正式定咗臘月初八做臘八節。

喺呢日會有「擊鼓驅疫」嘅習俗，啲人會喺腰度有一個細鼓，頭帶住個胡頭，然後扮金剛力士打鼓，驅除疫病。

### 佛成道日

根據佛教傳說講，佛祖釋迦牟尼係喺十二月初八成道，喺佢成道之前，因為修苦行而唔食嘢，搞到骨瘦如柴，諗住放棄苦行，呢個時候有個牧羊女仔畀咗啲乳糜佢食，食咗之後有返體力，之後佢就坐喺菩提樹下面沉思成道，創立佛教。

中國嘅佛教徒為咗紀念呢件事，於是就定咗農曆十二月初八煮粥供佛，呢啲粥叫做臘八粥。而食粥就變成臘八節其中一個習俗。

臘八詞源
----

「臘八」呢個名，係出自《百丈清規》卷二：「臘月八日，恭遇本師釋迦如來大和尚成道之辰，率比丘眾，嚴備香花燈燭茶果珍饈，以供申養。」

參考
--

1. ↑  〈臘八節習俗〉. 原著喺2012年12月28號歸檔. 喺2008年5月19號搵到.
2. ↑  〈臘八是佛祖成道日〉. 原著喺2008年11月20號歸檔. 喺2008年5月19號搵到.
3. ↑  〈喝粥的節日〉. 原著喺2007年2月25號歸檔. 喺2008年5月19號搵到.
呢幅 gif 入面啲蟻喺度以死亡旋渦噉嘅方式打圈行。
**死亡旋渦**sei2 mong4 syun4 wo1（**death spiral**，又有叫 **ant mill**）係行軍蟻有陣時會展現嘅一種行為。

概論
--

行軍蟻工蟻嘅視力好差，近乎完全睇唔到嘢咁滯。每當佢哋要成群去（例如）搵嘢食嗰陣，會用觸鬚感覺同伴留低嘅費洛蒙痕跡，決定要向邊個方向行。有陣時可能會出咗錯，啲費洛蒙畀環境入面嘅嘢打亂咗，搞到其中有隊蟻同大隊走散。呢隊蟻搵唔到同伴留低嘅費洛蒙痕跡行返大隊，一隻同大隊走失咗嘅蟻唯一做到嘅，就係一味跟住自己前面嗰個同伴前進，但事實係佢前面嗰啲同伴又係一味淨係盲目跟住自己前面嘅同伴行，如是者呢隊走失咗嘅蟻就有可能會係噉原地打圈行，由上面睇佢哋望落就好似形成咗個旋渦（睇附圖幅 gif）噉嘅樣。

呢種現象叫「**死亡**旋渦」嘅原因係，進入咗呢種狀態嘅蟻好大機會搵唔到路返大隊，於是班蟻就會一路係噉打圈，直到佢哋冚唪唥都攰死為止。

睇埋
--

* 自我組織
* 群體智能
* 自然形態規律
* Feedback

攷
-

1. ↑  Gotwald, William H. Jr. (2 December 2012). "Army Ants". *Social Insects*. Vol. 4. pp. 157-254.
2. ↑  Delsuc, F. (2003). "Army Ants Trapped by Their Evolutionary History". *PLOS Biology*. 1 (2): e37.
3. ↑  Couzin, I.D. & Franks, N. R. (2003). "Self-organized lane formation and optimized traffic flow in army ants". *Proceedings of the Royal Society B*. 270 (1511): 139-146.

拎
-

* Why army ants get trapped in 'death circles'. *YouTube*.
* The Traumatizing Reality of Being An Ant. *Casual Geographic*.
航拍荃灣老圍
荃灣老圍村
**老圍村**喺1669年落成，係香港新界荃灣最古老嘅村落，最初叫「**淺灣圍**」，喺老圍路以南，距離荃灣市中心大約5至10分鐘車程。村莊後面倚住顯達鄉村俱樂部同城門水塘植林區，可以望到石圍角邨同綠楊新邨一帶。村裏面嘅居民有2000幾人，全部係平房排列，多數係古樸嘅瓦頂磚屋，亦都有現代化嘅三層式村屋，散發住平靜簡樸嘅人民氣息。老圍村嘅一大特色係廟宇林立，有幾十間佛、道、儒家寺廟，例如有出名嘅西方寺、圓玄學院、東普陀講寺同龍母佛堂（龍母廟）等，重有全港唯一嘅藏傳佛教寺廟，所以喺村裏面周圍都見到僧人。

史
-

老圍村係清朝初年復界之後最早喺荃灣一帶起好嘅村落，當地人叫做「**舊村**」，喺康熙八年（1669年）由曾、張、黃、許、鄧五姓人起成，其中以姓張一族最多人。老圍村起嗰時曾經有圍牆防禦海盜，村裏面嘅房屋以行列嘅形式起成，同一個姓嘅村民建立喺同一列嘅房屋，稱為「排屋」。

老圍張氏家祠
老圍起好初期，五姓村民分別起咗5間祠堂，但係年久失修下先後倒冧，而家只剩低張氏家祠。大約喺100年以前起，係3進式嘅建築，喺1990年重修時，只剩低2進，前進係門廳，後進係正廳，後進比前進高啲，用咗「四扇門」嘅建築形式。張氏家祠曾經設立私塾，叫做「翠屏書室」，重請咗八鄉秀才鄧元杰任教。

老圍村牌坊
老圍村初期，各家生活都以耕田賣柴，以村路連接到荃灣墟市，僅以「老圍村」做路名。圓玄學院見到咁，就捐咗一座鐵架牌樓嚟做路標。由於經過多年嘅風雨，喺2007年圓玄學院再撥資重起新牌坊。

老圍公立學校
村口嘅「老圍公立學校」曾經係電視劇《京華春夢》嘅拍攝場地，而家已停辦。佢傍邊係「同和社」、老圍村公所同香港聖公會麥理浩夫人中心鄰舍層面社區發展部。

* 老圍村牌坊老圍村牌坊
* 老圍公立學校老圍公立學校
* 老圍村公所老圍村公所
* 聖公會麥理浩夫人中心聖公會麥理浩夫人中心

參考
--

1. ↑  〈存档副本〉. 原著喺2018年10月24號歸檔. 喺2018年8月3號搵到.
2. ↑  荃灣區文物徑簡介 互聯網檔案館嘅歸檔，歸檔日期2008-12-10.
3. ↑  老圍村牌坊碑記

出面網頁
----

* 「老圍─借藝術發掘歷史」天堂與地獄：香港藝術的城市觀察之一，梁寶著，香港獨立媒體專欄，2007年3月3號
座標: 22°22′23″N 114°07′17″E﻿ / ﻿22.37306°N 114.12139°E﻿ / 22.37306; 114.12139

荃灣天后宮
**荃灣天后宮**又叫**蕙荃路天后宮**，舊時叫**荃灣廟崗天后宮**，喺香港新界荃灣區蕙荃路，原本喺三棟屋村。由於起荃灣線，1984年搬去綠楊新邨對出嘅位置。 喺1995年被古物古蹟辦事處評為二級歷史建築，2009年12月18號確認評級。

史
-

荃灣天后宮原本喺石圍角嘅南面，舊名烏石崗嘅地方，喺清朝康熙年間起，由鄉人夾錢起，初期起廟分為三間，中間係正殿供奉天后神像，旁邊東西兩廂設置太歲祠。乾隆八年（1743年）信士黎卿上送咗一個重逾百斤嘅銅鐘，而家仍然掛咗喺廟裏面。

道光丙午（1846年）首次修葺，至光緒庚子（1900年）因為廟宇用得太耐，又受到白蟻同風雨嘅侵蝕，經過鄉中父老發起再次修葺，民國七年（1918年）第三次修葺，同年9月15號進行開光。經歷60年之後廟貌又見頹廢，發起四次修葺，喺1976年11月動工至翌年2月間完工。

1978年香港政府起地下鐵路荃灣綫伸展至荃灣，要喺廟前面掘一道深坑用嚟起護土牆，嚴重影響間廟嘅地基，當時地方鄉紳組成「重修天后宮委員會」專門負責理民府同地下鐵路公司會議並監督修建工程，喺1983年開始動工重建，並喺廟前面加建一座牌樓同東西兩廊，至翌年秋季全部工程完成，擇吉日喺1984年12月12號舉行重修開光大典。

建築
--

門額寫住「天后宫」三個字，保存乾隆九年（1744年）鑄造嘅大鐘同光緒廿六年（1900年）碑石一塊。門聯：「聖德宏深敷海國，母儀敦厚載蒼生」。

出面網頁
----

* 荃灣鄉事委員會：荃灣天后宫
恒貞大押
**恒貞大押**（英文：**Hang Jing Pawn Shop**），係香港舊時一間當舖，喺九龍深水埗北河街141號，近住長沙灣道同深水埗站A1出口。當舖喺1940年代已經有經營，到2010年代初期執笠，原址之後轉租畀食肆。雖則當舖係戰前唐樓建築，古物古蹟辦事處未有對棟樓做過歷史建築評級。

史
-

根據恒貞大押嘅門口招牌，當舖嘅東主叫「江英」。喺20世紀中後期，恒貞大押喺區內當幾出名，但隨住香港經濟發展，典當業逐漸沒落，加埋東主後人已經移民到海外，無心再經營落去，恒貞大押喺2010年代初期執笠，丟空一排之後喺2016年11月搵工人清場。

當舖舖位之後租咗畀「澳門陳光記燒味飯店」，喺2017年7月開業。食肆嗰時將門面油上灰黑色，遮住咗原先「恒貞大押」紅色字樣。不過陳光記做咗兩年就未有再續租。到2020年3月，舖位由「基隆茶餐廳」承租，皆因東主覺得原先隻灰黑色太暗，所以就改油黃色，同時亦代表佢嘅政治立場係「黃店」，不過就惹嚟網上批評佢破壞原建築特色（批評者未必知道上一手租客已經破壞咗特色），東主就回應話會研究將正門嘅「恒貞大押」字樣填返紅色，但一路未有付諸實行。

參考
--

1. 1 2  深水埗70年恒貞大押人去樓空　遺下招牌成無主孤魂
2. 1 2  70年歷史前恒貞大押「染黃」惹爭議 茶餐廳東主：黃底所以用黃色
**香港標準時間**，或者叫**香港時間**（**H**ong **K**ong **T**ime，**HKT**），係香港用嘅時間，由香港天文台授時系統負責管理。香港標準時間係比協調世界時快8個鐘，即係位於東八區UTC+8。

殖民地時代早期，香港時間係靠天文台嘅天文觀測報時。香港喺1904年用格林尼治標準時間，1972年先至採用協調世界時。當國際協調時間係凌晨0:00時，香港係上晝8點。

歷史
--

香港天文台授時系統係負責香港時間嘅授時服務。1885年1月1號13:00，香港天文台喺尖沙咀警署降咗一個時間球作為報時訊號，開始咗香港時間嘅標準。當時香港時間係用當地標準時間（LMT）- UTC+7:36:41。1905年元旦，香港時間正式確定為格林尼治標準時間快8個鐘（GMT+8）。1972年1月1號，香港時間改以協調世界時作為法定時間標準。而家，香港天文台以銫原子鐘報時系統作為香港時間嘅標準，誤差僅為每日1微秒之內。

香港夏令時間
------

香港喺1941年4月1號至9月30號開始實行夏令時間，即係夏季期間嘅日子比正常時間快一個鐘。1941年12月，日軍佔領香港。喺香港日治時期，香港名義上全年採用夏令時間，實際上係令到香港時間同日本標準時間（UTC+9）一致。香港重光後，由1946年至1980年，香港時間恢復只喺夏季期間採用夏令時間，一般係4月中至10月中。1980年，香港天文台認為香港緯度比較低，唔使用夏令時間，所以取消咗夏令時間。

時間校對
----

收聽由香港電台發佈嘅六秒信號，亦可以上天文台授時服務網頁。

出面網頁
----

* 香港法例第1章《釋義及通則條例》第67條：香港時間
* 香港天文台 香港授時服務歷史
* 香港天文台 香港標準時間
* 香港天文台 香港夏令時間
滑翔機
**滑翔機**一般嚟講都係冇動力、細細隻、好簡單嘅飛行工具。亦都有啲貴啲嘅滑翔機，有引擎，喺滑行高度唔夠高嗰陣點火飛高啲，熄火再滑過。啲引擎馬力同燃料方面係同飛機冇得比嘅。滑翔機主要係靠對翼嚟飛，所以翼好重要。大多數滑翔機嘅翼都特別大特別長，噉樣可以獲得更加大嘅昇力。而機身方面就盡量細，成部機嘅材料要盡量輕，亦要夠堅固。

滑到幾高幾遠視乎天氣同開滑翔機嘅人嘅技巧。滑翔機嘅結構亦都有影響。啲高級嘅滑翔機，翼好闊好長，就算冇風都可以每降低1米向前滑行50米咁遠。

歷史
--

好耐以前啲人就識放紙鷂。查實滑翔機就係大紙鷂，不過唔使線。響飛機發明之前就經已有滑翔機。1809年英國人佐治·茄利試驗咗第一架滑翔機，不過飛唔高亦都飛唔遠，唔算真正意義飛起過。1847年佢先至成功用佢嘅滑翔機帶住個10歲細路飛到10米咁高。1851年，佢改進嘅大型滑翔機載住四個人，成功脫離拉索滑行500米咁遠。

奧拖·哩連他爾試驗佢嘅滑翔機。
1891年德國工程師奧拖·哩連他爾用竹同藤做架，蒙布做機翼，做咗第一架固定翼嘅滑翔機。成部機得4斤重，翼有7米咁長。佢自己吊響兩塊翼下便，喺15米高嘅山坡上便飆落嚟，扭轉身體控制飛行，滑咗90米按安全落地。之後，直到1896年8月9日佢飛行遇大風出事，佢做過5挺唔同翼嘅滑翔機，試驗2000幾次。最後尾嗰次飛出事嘅第二日佢就死咗。

1903年懷特兄弟發明嘅飛機亦係滑翔機嘅先驅。飛機係由滑翔機嘅基礎上便改造出嚟嘅。第一次世界大戰完咗之後，德國同美國都有人做滑翔機嚟搞滑翔體育運動。1930年代體育用嘅滑翔機發展好快。性能改進，啲靚嘅滑翔機一日可以滑行幾百至到成千公里。第二次世界大戰嗰陣好多國家開始製造軍用滑翔機，用做軍隊空降。

結構
--

滑翔機個架同飛機差唔多，固定嘅翼、機身、腳架、轆，重有一啲附加結構。滑翔機翼大機身細，同飛機唔同。個機身亦要盡量輕、結實。

起飛
--

有好多唔同嘅起飛方式。因為冇動力，起飛方式就同飛機唔同。

* 拉住起飛

要一條索拉住，如果喺地面，就用車之類嘅嘢拉部機，好似放紙鷂噉放飛。等飛到差唔多高嗰陣時除低條索。亦有啲人用飛機拉住滑翔機起飛，然之後除低條索等滑翔機自己飛。
* 彈射起飛

用啲彈性發射裝置，猛噉彈部機出去。
* 山頂起飛

啲細同輕嘅滑翔機可以運去山頂，人拎起部機猛噉衝，然之後吊喺部機下便飛出去。

降落
--

滑翔機嘅降落同飛機冇乜唔同。降落嗰陣時飛行員要好準確噉把握同控制好下降滑行嘅速度同姿態，因為冇動力，唔似飛機下降速度同姿態唔啱可以飛高再嚟，滑翔機得一次機會。噉就要求飛行員特別小心至得，一下唔覺意嘅話就弊傢伙。

睇睇
--

* 滑翔
* 飛機
* 紙鷂
**滑坡謬誤**（slippery slope）係一種邏輯謬論，即係將一啲嘢執住小小，然後無限引伸出唔啦更嘅嘢，以達到某一種結論。教育水平較低、邏輯思路唔清晰嘅人，成日會用佢造成質素低下嘅政治宗教偏見。

謬誤原理
----

滑坡謬誤結構多數係：「如果Ａ出現，就會有Ｂ，然後就會發生Ｃ，接著就係Ｄ，……，最後會變成Ｚ。」

謬誤要說明A同Z有因果關係。滑坡謬誤係類比論證最易造成嘅結果，謬誤以概然性當成必然，將每一個無唯一可能性嘅武斷有引伸性咁串聯一齊。

歷史上，文革時期嘅上綱上線亦係滑坡謬誤一個高潮時期。

### 例子

職場上滑坡謬誤：「員工偷懶，公司就損失，公司無錢賺就會炒人，被炒就會無錢而去打劫。打劫嗰陣遇到反抗，就要殺人。唔要做殺人犯就唔好偷懶」

其中一個反婚前性行為主義者嘅言論：「全部家破人亡都由男女做朋友開始。因為男女結識後，就係朋友甚至做情人，支持婚前性交會令女方懷孕，如果因一夜情就搞大肚，一係打種，一係生出嚟；因性關係男女被迫結合，就會無感情同唔識教仔，頭家好易散。當是但一方厭煩之後，會鬧交會家暴，會有命案。所有唔想殺人就唔好結婚前扑嘢。」

睇埋
--

* 迷信
* 抹黑

參考
--



| * 睇
* 傾
* 改
Informal fallacies |
| --- |
| Special pleading • Red herring • Gambler's fallacy and its inverse • Fallacy of distribution (Composition • Division) • Begging the question • Many questions |
| Correlative-based fallacies: | False dilemma (Perfect solution) • Denying the correlative • Suppressed correlative |
| Deductive fallacies: | Accident • Converse accident |
| Inductive fallacies: | Hasty generalization • Overwhelming exception • Biased sample • False analogy • Misleading vividness • Conjunction fallacy |
| Vagueness and Ambiguity: | False precision • Slippery slope • Continuum fallacy |
| Equivocation: | Equivocation • False attribution • Fallacy of quoting out of context • Loki's Wager • No true Scotsman • Reification |
| Questionable cause: | Correlation does not imply causation (Cum hoc) • Post hoc • Regression fallacy • Texas sharpshooter • Circular cause and consequence • Wrong direction • Single cause |
| Other types of fallacy |
**李文星**（粵拼：lei5 man4 sing1；簡化字：**李文星**；1994年1月—2017年7月14號）係中國大陸嘅一位市民兼學生，山東德州武城縣人。2012年7月以568分嘅成績考到遼寧瀋陽嘅東北大學。2016年大學畢業之後先後去過北京做同IT有關嘅面試，但未成功。

死
-

2017年5月20號，佢接到份求職面試通知，要去天津濱海新區嘅高新軟件園面試。到天津面試後開始陷入求職騙局，出現好多次失聯、態度冷淡同成日借錢等行為。同年7月8號陷入債務糾紛重喺7月14號俾傳銷組織喺靜海區嘅104國道邊掟佢浸豬籠死咗，終年23歲。佢嘅死訊去到同年8月2號先至對外公佈。

後續
--

李文星因層壓式傳銷而死嘅事傳出去後，震驚成個中國大陸社會。喺中國大陸，凡係涉及層壓式傳銷嘅行為都屬違法。同年7月14號，天津警方開始介入呢單嘢去查，發現李文星重在生時用咗「BOSS直聘」嘅招聘軟件求職去北京科藍公司見工，結果陷入傳銷組織。重證實嗰間北京科藍公司係間無牌公司。同年8月6號繼續深入調查，原嚟嗰間科藍公司實際係假冒DeBell公司名義而招工，最後重查到假冒DeBell公司啲人原嚟有五條李鬼，公安機關話佢以層壓式傳銷名義依法將嗰五條李鬼捉咗。

攷
-

* 〈985名校毕业生李文星求职之死，揭露了多少骗局〉. 《番禺旅游资讯网》. 常州资讯网. 2017-08-03.
* 大学毕业生陷"招聘骗局"蹊跷死亡，涉事网站曾获雷军等大佬投资 每日经济新闻 （2017-08-03）
* 〈山东籍大学生李文星求职蹊跷死亡！疑陷"招聘骗局"入传销……〉. 《泉州通》. 泉州网. 2017-08-03.
* 求职少年李文星家属发文悼念李文星：曾因家庭困难拒绝上大学 新京报 （2017-08-02）
李旦
**李旦**（662年6月22號—716年7月13號），係大唐第五任同第七任皇帝，684年到690年同埋710年到712年在位，跟廟號叫**唐睿宗**。

一生
--

李旦曾用名李旭輪、李輪，佢嘅皇帝生涯同哥哥李顯一樣，都係波折重重，公元684年，李顯被廢為廬陵王，李旦就被武則天立為皇帝，年號叫做文明。只不過，由於係武則天執政，「政事決於太后」，睿宗一啲實際權力都冇，而佢甚至連干預國家大政嘅權力都喪失，淪為傀儡。載初元年（690年），武則天廢咗睿宗，自稱皇帝位，建立武周王朝，睿宗被降呢為「皇嗣」（其實等於皇太子），改名武輪，遷居東宮。

698年，武則天又改立廬陵王李顯為皇嗣。武輪則降呢親王，封號相王，改名武旦，而佢嘅的五個仔（李成器、李成義、李隆基、李隆範、李隆業）亦都被封為郡王，佢從此得以擁有自由干預國家大政嘅權力。

705年，宰相張柬之等五人發動神龍革命，殺咗張易之、張昌宗兄弟，逼使武則天退位，迎接中宗復辟，而睿宗個名亦由武旦改為李旦，而中宗封睿宗做「安國相王」，冇幾耐就放棄咗封號。

710年，中宗駕崩，據講係畀韋皇后毒殺，李重茂登位，改元唐隆。與此同時，睿宗第三仔李隆基同埋太平公主等聯絡禁軍將領，擁兵入宮，將韋后做瓜，迫使少帝李重茂退位，歷史上叫做唐隆之變。六月二十四日，睿宗喺承天門樓宣布復辟，大赦天下，同佢個仔李隆基一齊剷除咗韋皇后一黨嘅勢力。

雖然唐睿宗喺復辟稱帝之後，可以擁有自由干預國家大政嘅權力，但由於佢冇辦法面對太平公主同埋李隆基嘅姑侄矛盾，於是喺712年禪讓帝位畀李隆基，是為唐玄宗，但仍然實掌大權，自稱「太上皇」，每五日喺太極殿接受群臣嘅朝賀，仍自稱「朕」，三品已上除授及大刑獄仍然自決，命令叫做誥、令，而玄宗每日受朝喺武德殿，自稱「予」，決定三品已下除授及徒罪，命令叫做制、敕。713年，玄宗發動先天之變，消滅太平公主一黨，睿宗先至被迫徹底放權。

開元四年六月二十日（716年7月13號），唐睿宗去世，享年55歲。
| How to read a taxoboxHow to read a taxobox**喇叭花** |
| --- |
| 紫藍色嘅喇叭花紫藍色嘅喇叭花
粉紅色嘅喇叭花粉紅色嘅喇叭花 |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Eudicots |
|
|
|
|
|
| 目 | 茄目 Asterales |
|
|
|
|
|
|
|
|
| 科 | 旋花科 Convolvulaceae |
|
|
|
|
|
| 屬 | 牽牛屬 Ipomoea |
|
|
|
|
|
|
|
| 種 | **喇叭花 *I. nil*** |
|

 |
|
| 二元學名 |
| ***Ipomoea nil***L. |
|
|
|
|
|
|
|
|
|
|
|
|
|
|
|

**喇叭花**（粵拼：laa3 baa1 faa1；學名：*Ipomoea nil*），又叫**牽牛花**（hin1 ngau4 faa1）、**牽牛**（hin1 ngau4）、**朝顏**（ziu1 ngaan4）；廣西當地叫**大牽牛花**（daai6 hin1 ngau4 faa1），係旋花科牽牛屬嘅一年生草本藤木。主要種來觀賞。現時推斷原產美洲熱帶地區。而家喺全球各地嘅低緯度同部分中緯度地區都可以搵到。牽牛屬多數有毒，喇叭花都唔例外，成樖都有毒，唔可以就咁食，當中以種籽最毒，之不過佢嘅毒，亦可以制藥。

樣
-

成樖嘢好長，好似啲爬藤噉，而且梗超多分枝，披粗而硬嘅葉毛。葉係單葉互生品種，心形，通常係3～5裂，但側裂片比較短。葉柄有毛，重長過花梗。花係單性花序，通常開1～3朵，一般生喺樹杈位，有5嚿萼片，好似披綫噉，長20～25mm；花冠好似個漏斗噉，花色一般係白、紫藍、紫紅或粉紅；每年7～11月開花。果係蒴果品種，一般係啡黑或米黃色，冇毛；每年8～12月結果。

喺細樖仔嗰時，子葉近似方形，長大概2cm，先端凹咗入去，基部心形，初生葉1嚿，3裂，其中中裂片比較大。葉片同葉柄都有長嘅柔毛；雖上坯軸唔發達，但下坯軸好發達，喺近子葉地方重有短嘅柔毛。

原生
--

喇叭花有好幾個分支，亞洲、非洲、美洲等。除咗喇叭花同變色牽牛，同為牽牛屬之下，二者同系嘅，全部出自熱帶美洲，合理推斷喇叭花都係出自美洲熱帶。之不過亞洲文明，好早就有喇叭花記載，點樣由美洲去到亞洲。就成疑問，或者同如同蕃薯種籽，由人類由太平洋渡海帶出去。

用途
--

植株嘅花可以畀人睇，重可以做垂直綠化。

### 藥用價值

佢嘅籽可以做藥，有下氣、療腳滿水腫，除風毒，利小便嘅功效。

有關嘅書
----

* 中国外来植物 第220～221页　　上海科学技术出版社 ISBN 978-7-5478-0780-4/Q·4

攷
-

1. ↑  〈小心有毒的植物〉.
2. ↑  Yoshiaki Yoneda. "Place of origin and dispersion of Ipomoea nil".

出面網頁
----

|  |  |
| --- | --- |
|  | 維基同享有多媒體嘅嘢：**喇叭花** |

|  |  |
| --- | --- |
|  | 維基物種有資料講：***喇叭花*** |

* 牽牛花 認識植物
* 牵牛 Ipomoea nil 中国植物图像库
* 牽牛 香港野花網
* 牵牛 Pharbitis nil (L.) Choisy 中国植物志
* 牵牛花（Pharbitis nil） 植物通
搵緊電子遊戲嘅話，請睇〈**最終幻想X**〉。

**FFx**係香港歌唱組合，2013年出道，2018年解散，解散前嘅成員包括李詩詠（Ceci）、周葆諭（Christy）同潘穎琳（Mizaki）。

2015年9月，佢哋憑一個因為製作費少而令到效果唔理想嘅MV《SUGAR BABY》喺網上爆紅，畀人話佢哋似MK妹。

簡歷
--

FFx喺2012年11月9號成立，2013年正式出道，初頭有8個成員，包括鄒莉盈（Cecilia）、林佩瑜（Crystal）、陳安兒（Liz）、甘翠華（Gladys）、羅凱霖（Vanessa）、葉梓嵐（Karen）、龍欣怡（SiuYan）同嚴詠彤（Cherry），其中嚴詠彤做咗半年到就退出。其他曾經加入過嘅成員包括黃家慰（Candy）同劉寶文（Fion）等。到2014年3月，因內部問題，全部成員都換走曬，換入4個成員—楊澤怡（Shirley）、李詩詠、周葆諭同潘穎琳，變咗做全新四人組合。

2015年9月，佢哋拍嘅MV《SUGAR BABY》擺咗上YouTube，畀一啲網民話佢哋唱功同舞步仍然有好大進步空間，不過最大問題係MV製作質素好差，因為製作費得九嚿水港紙，只係喺一條走廊拍，打燈打得差，鏡頭無乜角度，剪接亦有延時，歌詞字幕重有唔少錯字，所以引起網民瘋傳討論，有過百萬點擊。

2016年因為組合內不和，楊澤怡被踢走，變做三人組合；其後楊澤怡於雜誌揭發當時經理人Sam Ho迫楊澤怡做不當交易，作捧紅條件。

2016年底FFx三人得知事件後立即解約，轉投新公司及後組合改名**SugarBaby**。2017年 SugarBaby 出席多個慈善活動改善形象。

參考
--

註釋

1. ↑  FFx真人騷踢爆私生活
2. ↑  〈FFx Shirley哭訴兩年性奴血淚史〉.`{{cite web}}`: CS1 maint: url-status (link)

其他來源
* 蘋果日報即時新聞：【MK擂台】FFx都有MK味 向天堂鳥挑機
* 東方日報：FFx大換血轉型跳舞組合
* 蘋果日報：怪舞甩嘴走音勁騎呢　FFx900蚊拍MV　換40萬點擊
* 【C1頭條】FFx MK騷九成空凳 「乜低潮未經歷過」
* 誘搵快錢　扮大家姐　鬧走贊助商 FFx反面　力數Shirley三宗罪
* FFx成員爭仔爆性事
* 蘋果日報即時新聞：被指同FFx前經理人搭上　Christy表明要姊妹
* 【FFx內訌羅生門】Christy唔認與前經理人有關係 邊個講大話：心照囉

出面網頁
----

* facebook：FFx
* YouTube：香港4人女子跳唱組合FFx SUGAR BABY MV (Official)
**澳門百利宮**（簡稱：**百利宮**；英文：**the Plaza Macao**）位於路氹城，其主要部件為**澳門四季酒店**（英文：**Four Seasons Hotel Macau, Cotai Strip**［簡稱：**Four Seasons Hotel Macao**、**Four Seasons Hotel Macau**］）、賭場**澳門百利宮娛樂場**（舊稱：**百利宮娛樂場**、**百利沙**；英文：**Casino The Plaza Macau**［舊稱：**Casino Plaza**、**The Plaza Macao**、**Plaza**］）、商場**四季名店**（英文：**Shoppes at Four Seasons**）及酒店**四季名薈**（英文：**the Grand Suites at Four Seasons**；葡文：**Grande Suítes do Four Seasons**）。

慘事
--

响2015年4月3號，37歲大陸男商人吳繼盛，喺澳門四季酒店嘅公用按摩池之中，意外噉俾池底嘅回水口吮實軀幹，搞到浸死咗。

响2018年3月5號，有個45歲姓黎嘅大陸男工人，喺澳門四季酒店嘅冷氣機房之內離奇暴斃。

响2019年5月24號，兩個男人一齊打劫百利宮娛樂場，搶走咗價值港幣3100000嘅籌碼。就响當日，案件偵破，有四個大陸人落網，失物亦起返哂出嚟；落手者俾珠海公安捉咗——一個37歲姓鄧，一個27歲姓屈；澳門司警捉咗兩個賊贓處理者——20歲姓相嘅女人及40歲姓何嘅男人。

响2022年2月24號，有個59歲姓趙嘅大陸男商人，喺澳門四季酒店嘅租用客房入面放火——俾自動灑水器撲熄咗，佢跟住去警司處自首。

參考
--

1. ↑
2. ↑
3. ↑
4. ↑
5. ↑
6. ↑
7. ↑
8. ↑
9. ↑
10. ↑

呤時
--

* 澳门豪华酒店 | 澳门四季酒店
* 澳门豪华公寓式套房 | 四季名荟
* 澳門酒店 | 澳門百利宮官方網站

|  |  |
| --- | --- |
| Stub icon | 呢篇同賭有關嘅文係楔位文。歡迎幫維基百科擴寫佢。睇 • 論 • 改 • 歷 |
**馬里波恩莊臣嘅祖瑟夫‧愛德蒙‧莊臣男爵**（英文：**Joseph Edmund Johnson, Baron Johnson of Marylebone**，1971年12月23號—），係英國保守黨籍政治人、記者，曾經出任下議院議員、大學、科學、科研及創新國務大臣、運輸國務大臣，依家係上議院議員同樞密院顧問官。

早年
--

祖‧莊臣1971年12月23號響倫敦出世，係作家史丹利‧莊臣最細嘅仔，祖‧莊臣有一個大佬鮑里斯同家姐瑞秋。佢先後入讀布魯塞爾1號歐洲學校、阿什頓-霍斯預備寄宿學校同埋伊頓公學，1991年前往牛津大學貝里歐學院攻讀現代歷史，響牛津大學就讀期間係布靈頓俱樂部成員，同內森尼爾·羅富齊、歐思邦等人就係響呢段時間認識，後嚟成為朋友。1994年響牛津大學獲得文學學士學位後，前往布魯塞爾自由大學就讀，並響1995年畢業。

職業生涯
----

2009年，莊臣響大英博物館發表演講
響布魯塞爾自由大學畢業後，佢到德意志銀行工作。1997年轉行，成為一名記者，到金融時報工作。響2000年獲得歐洲工商管理學院工商管理碩士學位後，響2001至2005年成為駐巴黎記者，2005年成為位於新德里南亞部部長。2008年被調返倫敦，成為金融時報副主編輯兼Lex專欄負責人。佢響2010年4月辭任Lex專欄負責人一職。

2009年，佢代表保守黨出戰奧平頓選區，響2010年5月成為呢一區嘅下議院議員，並一直連任至2019年。2013年4月，佢獲任命為首相府政策組組長，2014年出任內閣辦公室國務大臣。

2015年5月出任大學、科學、科研及創新國務大臣，任內協助通過2017年高等教育和研究法，徹底改革英國大學嘅監管框架，泰晤士高等教育更形容呢個法案係英國25年嚟最重要嘅立法。2018年1月調任運輸國務大臣、倫敦事務國務大臣，但由於不滿文翠珊政府嘅脫歐計劃，響同年11月宣佈辭職，話如果英國對脫歐進行新嘅公投嘅話佢就會留底。

2019年7月24號，佢畀大佬鮑里斯任命為大學、科學、科研及創新國務大臣，係佢第二次出任呢個職位；第二日獲委任為樞密院顧問官。但係佢上任只有個幾月就響同年9月5號辭職，仲宣佈唔會競逐下議院議員嘅連任；佢話辭職係因為「佢嘅職業令維繋家庭關係同埋國家利益相違背」，同大佬響脫歐問題上出現分歧。

2020年7月，佢畀大佬以保守黨黨魁嘅身份提名晉爵，響同年10月獲封為馬里波恩莊臣男爵，成為上議院議員。響同時之間，佢出任泰晤士報教育副刊非執行董事、倫敦國王學院同哈佛大學甘迺迪政府學院高級研究員，又重操舊業做返記者，目前響舊東家金融時報工作。

攷
-

1. ↑  "La liste des futurs nouveaux membres de la Chambre des Lords surprenante". *RTS* (法文). 2020-08-01. 喺2022-10-17搵到.
2. ↑  〈英國首相弟弟提議改革留學制度 減少對中國學生依賴〉. 《BBC News 中文》 (繁體中文). 2020年6月16號. 喺2022-10-17搵到.
**開元塔**（粵拼：hoi1 jyun4 taap3）係中國廣東開平一塔，1751年起好，喺樓岡馬山頂。

史
-

大清乾隆十六年（1751年），葉重秀從四川南溪（今日嘅宜賓南溪區）去到廣東開平做官，期間發現開平冇乜科舉人士而提議喺馬山頂起座5層樓高嘅「文墖」，寄望出多啲人才嚟振興開平文化。道光廿三年（1843年），張幫泰從江西吉水（今日嘅吉安吉水縣）去到廣東開平做官，期間又將「文墖」起高兩層樓，重改名做「開元塔」。喺塔左邊隔籬又起間「文印」，改名做「金章閣」。從此之後，開元塔成為好多學子求功名嘅聖地。

座塔經過差唔多兩個世紀嘅風吹雨打後，就嚟冧咁滯。1946年，樓岡當地官員吳尚志做開平縣長時話佢係古蹟，唔可以食住花生等睇戲而發起重修，後嚟喺開平各界人士支持下而修復。1983年被列為開平縣重點文物。1999年，開平市人民政府重修座塔同喺金章閣原址起孔聖堂，重以佢哋為中心而開發成公園。2001年9月開始搞擴建直到2002年10月出完成第一期工程。

建築風格
----

建築屬水泥結構，有九丈（30米，98呎）幾高，座塔除咗4樓或以上啲門開住之外，其它樓層都唔開。雖然歷年嚟，開平地區出過考試狀元，但1～3樓棟門未試過俾人打開。

攷
-

* 开 元 塔 和 金 章 阁
* 不出状元不开塔门 开平古塔封闭百余年谜团重重 南方網
* 开元塔与开平科举情况 新丰史志
**立憲民主黨**（日文：立憲民主党／りっけんみんしゅとう*Rikken minshu tō*；英文：The Constitutional Democratic Party of Japan），簡稱**民主黨**，係依家日本最大在野黨，屬中間至中間偏左。黨代表係泉健太。

黨史
--

2020年8月，舊嘅立憲民主黨同舊嘅國民民主黨達成咗共識，兩黨會喺9月合併，喺統一會派入面嘅組織──重建社會保障國民會議同無所屬論壇都響應加入新黨。新黨喺9月10號嘅黨名同黨代表選舉之前已經有149個國會議員表示會加入，當中包括立憲民主黨88人、國民民主黨40人、重建社會保障國民會議6人、無所屬論壇12人、參議院會派民友會2人同1個喺黨團入面嘅獨立人士。合併嘅方法沿用舊國民民主黨嗰陣嘅模式，舊國民黨想加入嘅新黨嘅人成立一個臨時政黨叫「民主黨」，然之後呢個民主黨就同立民黨佢哋合併做新黨。而國民民主黨有一派人唔打算加入新黨，包括黨代表玉木雄一郎，之後佢同其餘14個議員組成新嘅國民民主黨。

新黨嘅黨名同黨代表選舉喺9月10號舉行，有兩個人出嚟選黨代表，包括原先立憲民主黨嘅黨代表枝野幸男同國民民主黨嘅議員泉健太；黨名都有兩個提議，分別係「立憲民主黨」同「民主黨」，最後黨代表個位由枝野幸男贏咗，黨名亦都揀返枝野提議嘅「立憲民主黨」。喺黨代表選舉之後，再多1個眾議員加入，議員數目去到150人，當中有107個眾議院議員同43個參議院議員，係2012年以嚟，第一次有在野黨喺眾議院入面多過100席。

新嘅立憲民主黨就喺9月15號正式成立。到9月30號，立憲民主黨公佈咗新嘅黨徽。

喺枝野幸男帶領下，立憲民主黨奉行同國民黨、共產黨、社民黨等嘅中左翼政黨合作（在野共鬥），喺選舉一齊支持同一個候選人，好多選舉當中都有斬獲，例如：東京都議會選舉、橫濱市長選舉同國會議席補選。

2021年10月21號前係眾議院選舉舉行嘅限期，但係自民黨臨陣易帥，結果趕唔切喺限期前進行大選，最後大選要定喺10月31號舉行，係日本戰後第一次出現噉嘅情況。呢屆立憲民主黨同其他左翼政黨整合，喺小選舉區盡量只係派一個候選人，令在野黨喺搖擺區贏到多啲席位，最初選前民意調查話立憲民主黨會多20幾席，不過越接近選舉，立憲民主黨喺民調嘅優勢就越嚟越少，甚至有民調話立民黨嘅議席會倒跌，最後喺「在野共鬥」嘅策略下，立民黨得96席，輸咗14席去，黨內大佬同長勝將軍紛紛落馬：小澤一郎、中村喜四郎、中川正春、渡邊周要靠比例復活當選；辻元清美、平野博文更加要告別議會。分析話係因為立民黨同共產黨呢幾年行得太埋，結果嚇窒咗唔滿意自民黨政府，但又對共產黨冇好感嘅中間選民，令佢哋投向國民黨或者維新會呢啲中間派或者在野右翼政黨。

選舉輸咗之後，黨代表枝野幸男請辭，代表一職要進行補選，有4個人去爭，分別係：逢坂誠二、小川淳也、泉健太同西村智奈美，最後由立場冇咁偏左，喺創黨代表選舉輸過嘅泉健太贏咗。

2022年參議院選舉，立憲民主黨嘅席位數目繼續減少，32個單議席選區入面，在野黨贏得4個位，當中2個屬於立民黨，而全國比例區嘅得票更加跌到全國第三，畀日本維新會超越。

睇埋
--

* 立憲民主黨（舊）
* 國民民主黨（舊）
* 社會民主黨
* 國民民主黨（新）

| * 睇
* 傾
* 改
日本 日本政黨 |
| --- |
| 符合正式政黨條件嘅組織 | 

|  |  |
| --- | --- |
| 執政黨 | 
自由民主黨 · 公明黨
 |
| 在野黨 | 
立憲民主黨 · 日本維新會 · 日本共產黨 · 國民民主黨 · 令和新選組 · 參政黨 · 社會民主黨 · NHK黨
 |

 |
| 院內會派 | 
沖繩之風 · 碧水會
 |
《**滔滔千里心**》係一首為1991年華東水災同埋2009年台灣八八水災災民籌款嘅合唱歌曲。喺香港，1994年華南水災、1998年中國水災、2004年南亞海嘯同埋2021年7月河南水災嘅賑災活動亦有唱呢首歌。

呢首歌改編自保羅·西蒙嘅《Bridge over troubled water（英文：Bridge over troubled water）》，並由周禮茂填詞。歌曲收錄喺2007年發行嘅《20/20+ - 周禮茂20年作品集》雜錦唱片入面，仲有譚詠麟嘅《我的生命我的愛》入面。

演唱歌手
----

太極、成龍、李克勤、吳國敬、杜德偉、吳婉芳、林姍姍、林保怡、周潤發、林憶蓮、周啟生、林楚麒、胡渭康、夏韶聲、草蜢、徐小鳳、張學友、梅艷芳、陳奕迅、區瑞強、許志安、陳潔靈、軟硬天師、黃寶欣、曾航生、溫拿、葉蒨文、葉麗儀、甄楚倩、甄妮、蔡立兒、黎明詩、劉美君、劉天蘭、劉德華、盧業瑂、盧冠廷、鍾鎮濤、藝進同學會、譚耀文、羅文、譚詠麟、蘇永康、Maria Cordero

文化影響
----

隨著中港關係轉差，有啲人覺得就算捐錢支持中國大陸有需要嘅人，佢哋都唔會感恩，反而會喺其他問題無理取鬧批評香港人；加上中國近年經常對外強調自己經濟崛起，於是香港高登音樂台喺2021年河南大水嘅時候改編咗呢首歌，歌名叫做《捐毛千里心》，話香港人唔需要喺呢件事上面幫中國。

參考
--

1. ↑  〈【狂舞派 3】專訪 Heyo、阿弗、陳心遙：義利之爭 黃藍之外 | 立場人語 | 立場新聞〉. 《立場新聞 Stand News》. 原先內容歸檔喺2021-10-09. 喺2021-10-09搵到.
2. ↑  〈200演藝人同獻 滔滔千里心 - 香港文匯報〉. *paper.wenweipo.com*. 原先內容歸檔喺2021-10-09. 喺2021-10-09搵到.
3. ↑  《【高登音樂台】佚名 - 捐毛千里心 ( 原曲；滔滔千里心 )》 (英文), 原先內容歸檔喺2021-10-09, 喺2021-10-09搵到

出面網頁
----

* YouTube上面嘅滔滔千里心.HKTVTVHK.2009-08-09
{\displaystyle y={\sqrt[{3}]{x}}\quad (x\geq 0)}嘅圖像
如果一個數{\displaystyle x}嘅立方等於{\displaystyle a}，噉呢個數{\displaystyle x}卽係{\displaystyle a}嘅**立方根**，其中{\displaystyle x}又叫**被開方數**，而{\displaystyle x}可以係正數、0、負數或者虛數。例如3嘅立方係27，噉呢個數3卽係27嘅一個立方根（喺實數範圍内）。若果{\displaystyle x}係正實數，呢個乘積相當於一個邊長爲{\displaystyle x}嘅立方體嘅體積。

符號
--

喺實數系入面，實數{\displaystyle a}嘅立方根通常用{\displaystyle {\sqrt[{3}]{a}}}表示，可讀作「{\displaystyle a}嘅立方根」，「立方根{\displaystyle a}」或者「根號{\displaystyle a}開三次方」。

[要求證來源]，但喺實數系有且僅有一個。卽喺實數系，實數{\displaystyle a}嘅立方根唯一確定。習慣，三次根號{\displaystyle {\sqrt[{3}]{a}}}僅用嚟表示實數解。例如：{\displaystyle {\sqrt[{3}]{1}}}僅表示實數1，而唔表示複數{\displaystyle {\frac {-1+{\sqrt[{2}]{3}}i}{2}}}，同{\displaystyle {\frac {-1-{\sqrt[{2}]{3}}i}{2}}}。

1嘅立方根
-----

卽解{\displaystyle x^{3}=1}，解法以下：

{\displaystyle \Rightarrow x^{3}-1=0}
{\displaystyle \Rightarrow (x-1)(x^{2}+x+1)=0}（立方差）
{\displaystyle \Rightarrow x-1=0}或者{\displaystyle x^{2}+x+1=0}
{\displaystyle \Rightarrow x=1}或者{\displaystyle x={\frac {-1\pm {\sqrt[{2}]{3}}i}{2}}}（公式解）
令{\displaystyle \omega ={\frac {-1+{\sqrt[{2}]{3}}i}{2}}}，則{\displaystyle \omega ^{2}={\frac {-1-{\sqrt[{2}]{3}}i}{2}}}；反之，令{\displaystyle \omega ={\frac {-1-{\sqrt[{2}]{3}}i}{2}}}，則{\displaystyle \omega ^{2}={\frac {-1+{\sqrt[{2}]{3}}i}{2}}}。由以上嘅式子睇得出{\displaystyle \omega }嘅特性有：

* {\displaystyle \omega ^{2}+\omega +1=0}
* {\displaystyle \omega ^{3}=1}（將{\displaystyle \omega }代返{\displaystyle x^{3}=1}求得）

故此{\displaystyle \omega }可代表{\displaystyle {\frac {-1\pm {\sqrt[{2}]{3}}i}{2}}}入面嘅任何一數，卽{\displaystyle \omega }爲1嘅立方虛根。

數值方法
----

* 牛噸法：{\displaystyle x\_{i+1}={\frac {1}{3}}\left({\frac {a}{x\_{i}^{2}}}+2x\_{i}\right)}
* 哈雷法（英文：Halley's method）：{\displaystyle x\_{i+1}=x\_{i}\left({\frac {x\_{i}^{3}+2a}{2x\_{i}^{3}+a}}\right)}

符號史
---

1220年意大利人斐波那契第一次用{\displaystyle \operatorname {R} x}嚟表達立方根，{\displaystyle \operatorname {R} }源於拉丁文radix嘅首字母，意思爲「根、方根」。

17世紀初，法國數學家笛卡兒（1596年至1650年）喺佢嘅著作幾何學入面第一次使用唔連續嘅「√」同「￣」表示根號，其中「√」爲細寫r嘅變形。到咗18世紀中葉，數學家盧貝（Loubere）將前面嘅方根符號同綫括號一筆寫成，並將根指數寫喺根號嘅左上角，以表示高次方根（如果根指數係2，就省略唔寫）。噉就形成咗家下嘅開方符號{\displaystyle {\sqrt {\color {white}x}}}。

睇𠹺
--

* 方根
控制理論裏便，**閉迴路遞移函數**（Closed-loop transfer function，CLTF），又叫**閉環遞移函數**，係迴環系統遞歸函數數學表達式嘅一種，描述某個閉合迴環（即帶有回輸嘅）系統同埋呢個系統中輸入信號對輸出嘅影響。另一種表達式與之對應嘅係開迴路遞移函數。

概述
--

閉迴路遞移函數係從輸出端測出嘅。反之，輸出信號波形亦都可以從閉迴路遞移函數與輸入信號嘅波形進行計算。

閉迴路遞移函數嘅示例如下所示：

透過整合個加和綟、前饋遞移函數{\displaystyle G(s)}、回輸遞移函數{\displaystyle H(s)}可以得到成嚿嘢，佢有以下遞移函數形式：

{\displaystyle {\dfrac {Y(s)}{X(s)}}={\dfrac {G(s)}{1+G(s)H(s)}}}
當中{\displaystyle G(s)H(s)}即係開迴路遞移函數。

推導
--

定義返一個中間信號Z（又喊做誤差信號），似幅圖噉：

有：

{\displaystyle Y(s)=G(s)Z(s)}
{\displaystyle Z(s)=X(s)-H(s)Y(s)}
係噉捉第二條方程式挃入第一條方程式嚟消走{\displaystyle Z(s)}：

{\displaystyle Y(s)=G(s)[X(s)-H(s)Y(s)]}
分離嗮啲帶{\displaystyle Y(s)}嘅項到等號左便，留帶{\displaystyle X(s)}嘅項喺右便：

{\displaystyle Y(s)+G(s)H(s)Y(s)=G(s)X(s)}
所以有：

{\displaystyle Y(s)(1+G(s)H(s))=G(s)X(s)}
{\displaystyle \Rightarrow {\dfrac {Y(s)}{X(s)}}={\dfrac {G(s)}{1+G(s)H(s)}}}

睇埋
--

* 開迴路控制器
* 開迴路遞移函數

參考
--

* This article incorporates public domain material from the General Services Administration document: "Federal Standard 1037C".
廣州東站汽車客運站嘅正門
**廣州東站汽車客運站**（粵拼：gwong2 zau1 dung1 zaam6 hei3 ce1 haak3 wan6 zaam6）；全名係**廣州交通集團東站汽車客運站**（gwong2 zau1 gaau1 tung1 zaap6 tyun4 dung1 zaam6 hei3 ce1 haak3 wan6 zaam6）；簡稱**廣州東汽車站**（gwong2 zau1 dung1 hei3 ce1 zaam6）或**廣州東客運站**（gwong2 zau1 dung1 haak3 wan6 zaam6）；佢係中國廣東省廣州市嘅一個客運站，喺天河區瘦狗嶺南邊嘅人行隧道口附近。佢係廣州市最緊要嘅中心樞紐站場。

史
-

呢個客運站係按咗中華人民共和國交通部嘅一級汽車客運站標準嚟起，喺2008年1月起好重開始搞營運，直到2009年6月，車站搬到廣州火車東站嘅廣園快速路嘅地皮之後，車站嘅規模同配套設施先至擴大同完善、發展咗。

敘述
--

總面積係1萬幾平方米。一共有15個發班車位。

主要經營
----

呢個車站嘅主要經營係去增城、花都、從化；廣東嘅佛山、東莞、深圳、中山、珠海、清遠、肇慶、江門、陽江、茂名、湛江、惠州、汕尾、汕頭、潮州；重有福建、海南、廣西、湖南、湖北同山東嘅班車。

附近嘅交通
-----

* 地鐵：
1號綫3號綫：廣州東站
* 火車：
廣州東站
* 巴士：
廣州東站總站、廣州東站汽車客運站

出面網頁
----

* 广州东站汽车客运站

  


| * 睇
* 傾
* 改
廣州嘅汽車客運站 |
| --- |
| 荔灣區 | 滘口 | 芳村 | 廣佛 | 羅沖圍 |
| 越秀區 | 市站 | 省站 | 越秀南 |
| 海珠區 | 海珠 |
| 番禺區 | 番禺 | 廣州南 | 市橋 | 南村 |
| 天河區 | 廣州東 | 天河 | 東圃 |
| 黃埔區 | 黃埔 | 蘿崗 | 東江穗港 |
| 南沙區 | 南沙 |
| 白雲區 | 廣園 | 永泰 | 夏茅 | 湖天 |
| 花都區 | 花都 | 廣州北 | 白雲機場 |
| 從化區 | 從化 | 從化温泉 | 呂田 |
| 增城區 | 增城 | 新塘 | 光明西 | 雁塔 | 派潭 |
**恒基兆業發展有限公司**（英文：**Henderson Investment Limited**，簡稱**恒發**，港交所：00097，OTCBB：HDVTY）係一間喺香港交易所上市嘅綜合企業，母公司係恒基兆業地產有限公司（恒地，港交所：00012，截至2014年12月31號持股量約莫69.27%）。主要業務係基建項目同埋投資控股。公司喺香港註冊，主席係李兆基先生。

恒發前身係**永泰置業有限公司**，喺1970年創立，1972年喺香港招股上市。1975年，李兆基用物業嚟換咗永泰1,900萬股新股，攞到永泰42.9%股權，成為最大股東而入主永泰董事局。至1979年度，永泰嘅市值已經躍升至9億港元，多咗20幾倍，成為咗一隻有26個地盤、總樓面面積達260幾萬平方英尺嘅中型地產股。

1988年8月，恒基兆業集團再改組，恒基地產收購咗永泰，將永泰改名做「恒基兆業發展有限公司」。截至1990年3月，恒發嘅市值已經有40.85億港元。

1996年8月至2005年6月，恒發曾經係恒生指數成份股。

2007年12月7號，恒發股東通過恒地向恒發收購中華煤氣（港交所：00003）嘅39.06%股權。搞掂咗呢單刁之後，恒發變咗空殼公司。其後恒發以基建業務為主，並唔排除考慮其他投資機會。試過傳過恒發想買起電視廣播（港交所：00511），但係只聞樓梯響，到2011年電視廣播大股東賣盤都未成事。

隨住恒發喺2014年12月1號完成收購「千色Citistore」業務，自此轉型從事香港嘅零售同埋中國大陸嘅基建業務。

攷
-

1. ↑  恒基兆業地產有限公司 集團架構
2. ↑  集團重組公佈
3. ↑  股東特別大會之點票方式表決結果

出面網頁
----

* 恒基兆業發展
細路玩滑板車
滑板車花式
**滑板車**（英文：kick scooter、mud scooter）係有兩至四個轆嘅小車仔，可以當做玩具或者代步嘅架生，需要依靠使用者用其中一隻腳撐地面畀動力佢前進。材料通常由輕便嘅鋁或塑膠製成，重量通常喺3千克以下，有分為可以摺埋同唔可以摺埋嘅。

滑板車簡便易學，速度適中，容易操縱，有剎車裝置，比滑板或單車更加安全，冇咁容易跌倒，唔少家長都會買畀幾歲嘅細路玩。滑板車適合唔同年紀嘅使用者，對青少年正在發育完善嘅平衡系統更有良好嘅鍛鍊效果。

種類
--

兩轆滑板車
市面上最常見嘅滑板車，設計上係頭部同尾部各有一個輪轆，需要比較好嘅平衡感。

三轆滑板車
有三個轆嘅滑板車，特徵係頭部用兩個轆嘅設計，穩定性比兩轆滑板車好，但係亦因為佢太過穩定，導致除咗用嚟代步之外就冇太多功能，唔可以用喺特技表演。

蛙式滑板車
特徵係雙踏板設計，可以雙腳喺踏板嗰陣轉方向，同樣亦因為三轆嘅結構，喺特技嘅發揮上冇兩轆嘅豐富。

特技滑板車
同兩轆滑板車嘅外型好相似，不過手柄更加闊，有更好嘅穩定度，所以喺特技嘅支援能力上比兩轆更加好。

越野滑板車
裝有避震器等設備，重量比較重。

睇埋
--

* 電動滑板車

參考
--

1. ↑  "Deep Bay Marshes" (PDF). *Journal of the Hong Kong Branch of the Royal Asiatic Society Vol. 13 (1973 )*. 1973.

出面網頁
----

* 【滑板車入門攻略】滑板車7大選購秘訣與6大經典車種推薦
**香港旗**（英文：Hong Kong Flag）係英國管治香港時嘅旗，旗嘅左上係英國國旗，右下係香港盾徽。本來1997年香港回歸之後响公開場合都冇乜點可以見到，但係喺2010年代開始，呢面旗陸續出現喺香港唔同社會活動裡面。

史
-

香港開埠時，冇旗仔去代表香港，得米字旗飄揚。1843年，香港政府整咗香港徽章，以「阿群帶路圖」為設計，背景係維多利亞港，唐，英式帆船各有一隻，岸邊有一個華人女人、兩個英國人同一堆貨。

1868年，用海港風景嘅香港旗設計，俾香港總督麥當奴否決咗。1868年7月，殖民地部要求殖民地王室代理，叫佢參攷吓香港徽章，設計個旗仔章畀香港。設計師Messrs. Thomson & Son of Wapping用藍船旗做底，旗章係維多利亞港景色，同香港徽章差唔多。可以見到香港島上嘅樓，同山頂信號站）。

港督麥當奴收到旗章設計之後，同行政局同議員討論，麥當奴就話，旗章嘅製作設計都好差。1869年7月，佢同當時殖民地大加連威老提出抗議，旗章就好似喺倫敦荷巴特區嘅噴油工人整，質素好參差。港督麥當奴同時請求加連威老畀啲合適又新穎嘅設計，例如喺旗仔加入不列顛尼亞女神同代表英國嘅獅子等等。雖然其他殖民地冇用，但係殖民地大臣不應排除喺香港旗度用。

1869年12月，港督麥當奴再同殖民地大臣講，就話行政局成員旗仔嘅設計好需要改，希望加入不列顛尼亞女神等嘅嘢。意見喺1870年2月喺殖民地部報告殖民地王室代理。殖民地王室代理喺1870年4月遞交兩個設計方案畀殖民地部考慮，設計師係Messrs. J. S. & A. B. Wyon of Regent Street。

1870年，輔政司諗到個設計：以英國藍船旗做底，右邊印有白色英國皇冠，下面有「HK」字樣（香港英文減筆）。1873年，「HK」字樣刪去，皇冠用彩色；但係由於缺乏可靠資料，皇冠嘅樣、有冇「HK」好難講。

1879年，海軍上將許可重新用返早前廢棄咗、配有英國海外領土徽章嘅設計。

1923年11月17號，港督司徒拔被問到設計時，指「山頂嘅深綠色不配合藍色」。輔政司決定徽號上深綠色嘅文字，應該改用淺藍、淺啡、漸變至白色而成。1924年5月12號，司徒拔話「旗幟本身同旗仔書嘅圖唔一致，旗仔重樣衰過本身幅圖，所以需要改一改。」

設計
--

香港旗嘅定位圖：

香港旗墨線圖

|  | 藍 | 白 | 紅 |
| --- | --- | --- | --- |
|
| RGB | 0, 36, 125 | 255-255-255 | 207, 20, 43 |
| Hex | #00247D | #FFFFFF | #CF142B |
| CMYK | 100.72.0.18.5 | 0.0.0.0 | 0.91.76.6 |
| Pantone | 280 C | "safe" | 185 C |

設計改動
----

|  |  |
| --- | --- |
|  | 維基同享有多媒體嘅嘢：**Flags of Hong Kong** |

* 香港旗（1870–1876）被取代嘅舊旗；史旗香港旗（1870–1876）
* 香港旗（1876–1955）被取代嘅舊旗；史旗香港旗（1876–1955）
* 香港旗（1955–1959）被取代嘅舊旗；史旗香港旗（1955–1959）
* 香港旗（1959–1997）被取代嘅舊旗；史旗香港旗（1959–1997）
* 香港民用旗（1959–1997）香港民用旗（1959–1997）

| * 睇
* 傾
* 改
香港境內水貨客同中國大陸旅客過多問題 |
| --- |
| 政策 | 港澳個人遊 · 一簽多行 · 奶粉限購令 |
| 問題 | 中港矛盾 · 中國大陸人搶購香港奶粉事件 |
| 抗議 | 光復上水站 · 光復屯門 · 捍衛沙田 · 光復元朗 · 遊覽完上水去屯門 · 光復上水 · 光復東涌 |
| 執法 | 風沙行動 · 力鋒行動 |
| 團體 | 北區水貨客關注組 · 熱血公民 · 本土民主前線 |
| 睇埋 | 港鐵東鐵綫 · 附例特檢隊（中文：附例特檢隊） · 英治時期香港旗 · 龍獅香港旗 · 電影《過春天》 |
**澳門73X巴士**，係一條由澳巴做緊，由澳門大學來回賽馬會嘅循環巴士線，只係響晏晝繁忙時間服務。

背景
--

2017年11月16號，因為澳門舉行格蘭披治大賽車期間實施臨時交通措施，73號改經友誼大橋直達氹仔，澳門大學學生響社交媒體都話呢個改路改得好。

2018年3月16號，澳門大學學生會同交通事務局會面，傾吓學校嘅交通問題。學生會提出澳大師生好難上到**73號**來回黑沙環同澳大嘅問題同埋建議交通事務局開多一條**74號**澳大來回筷子基嘅巴士線，又建議局方按照賽車改路嘅方案嚟改線。但係交通事務局只係話會考慮加一條由澳大來回氹仔南新花園嘅轉乘線，畀佢哋響南新花園轉乘其他巴士線。

2018年4月9日，交通事務局開咗呢條線，畀咗澳巴嚟做，又話唔會開接通其他地區嘅巴士線來回澳大，節省政府（交通事務局預算）資源；唔少澳大學生都響社交媒體話對**73X**失望，原本以為交局會好似其他X線噉，飛嗮中間啲細站由黑沙環經友誼大橋直達澳大。

2018年4月16號，交通事務局召開記者會，公佈巴士加價同回應4月15號嘅氹仔嘉樂庇總督馬路巴士奪命交通意外，會上交通事務局局長林衍新局先公佈會響4月21號澳門所有公共巴士統一收六蚊葡幣，用澳門通拍卡畀錢就分普通線同快線收費，普通線收三蚊葡幣而快線就收四蚊，餘額由政府補貼，學生卡就響澳門通嘅價錢上再半價，老人同殘疾人士免費，將原本傾好嘅分澳門居民澳門通同普通澳門通收費（普通澳門通重有補助不過補少啲）、學生寒暑假期間取消優惠、老人同殘疾人士卡朝早同晏晝繁忙時間取消優惠（唔想老人同殘疾人士同返工啲人逼車）嘅全部內容唔實行，又將六十分鐘入面補差價由澳門線轉氹仔線嘅轉乘安排取消，澳門線轉氹仔線同澳門線轉澳門線轉乘時間一樣四十五分鐘，轉路環線就保留六十分鐘轉乘時間，林衍新話加價係基於澳門巴士好多年都冇加價（同樣理由已經響早排交通事務局服務費、鎖轆費、分階段調整咪錶收費用過），同埋佢嘅局預算冇加，但係補貼巴士公司嘅錢就不停噉加，所以點都要加，重話加幅比2008年巴士加價幅度細，調整幅度相對溫和，被人批評交通事務局冇經過大多數民意支持就霸王硬上弓話加就加夾硬嚟，2008年巴士雖然加價，但係當年第一任交通事務局局長汪雲為咗吸引多啲人搭巴士支持綠色出行，第一次推出澳門通拍卡有補貼，變相減咗價，但係由於冇區分澳門居民同遊客，所以交通事務局補貼費用年年上升，惹嚟澳門市民反感，要求區分收費，但今次方案諮詢嗰陣有提到，但冇實行。

2018年4月21號，澳門巴士票價調整，呢條線嘅收費亦跟住調整：全程收費係六蚊葡幣，唔再分區收費。

2018年6月1號，呢條巴士線因澳大假期唔開，到8月22號因為客量持續偏低而正式取消。

用車
--

五洲龍FDG6101CNG

走線
--

### 車費

* 全程車費：六幣葡幣。
* 用澳門通全民卡，只係扣四蚊，其餘由政府畀。
* 用澳門通學生卡，只係扣兩蚊，其餘由政府畀。
* 用澳門通長者卡同殘疾卡，免費，全部由政府畀。

### 服務

| **服務時間** | 禮拜一到五 | 禮拜六、日同公眾假期 |
| --- | --- | --- |
| 澳門大學 | 晏晝四點半到晚黑七點半 |
| **班次** | 十五到廿分鐘 | 停駛 |
|

### 停站

| 去澳門大學方向 |
| --- |
| 1. 澳門大學總站
2. 澳大／行政樓
3. 大學北
4. 大學大馬路
5. 澳大／研究生宿舍
6. 蓮花海濱大馬路／百老匯
7. 賽馬會-1
8. 南新花園
9. 蓮花海濱大馬路／銀河-2
10. 大學南
11. 澳大／中央教學樓
12. 澳大／大學展館
13. 澳大／大學會堂
14. 澳大／綜合體育館
15. 澳門大學總站
 |

攷
-

1. ↑  （繁體中文）〈澳大學生會拜訪交局〉.
2. ↑  （繁體中文）〈73X路線周一起開通　助下午尖峰時段疏客〉.
3. ↑  （繁體中文）拍卡3元 現金6元 巴士收費週六起加價，論盡傳媒，響2018年4月16號搵到。
4. ↑  （繁體中文）有意見指巴士加價漠視民意，澳廣視，響2018年4月21號搵到。

睇埋
--

* 澳門巴士線一覽
* 澳門巴士轉乘服務
* 澳門巴士車費優惠計劃

拎
-

* （繁體中文）澳門公共汽車有限公司


| * 睇
* 傾
* 改
澳門巴士線 |
| --- |
| 普通線 | 

|  |  |
| --- | --- |
| 澳門半島線 | 
* 1
* 1A
* 2
* 2A
* 3
* 3A
* 4 1
* 5
* 6A
* 6B
* 7
* 8
* 8A
* 9
* 9A
* 10
* 10A
* 10B
* 12
* 16
* 16S 4
* 17 1
* 17S4
* 18
* 18A
* 18B
* 19
* 23
* 27
* 28B
* 28C
* 29
* 32

 |
| 澳門-氹仔線 | 
* 11
* 22
* 25B
* 28A
* 30
* 33
* 34
* 39
* 50B
* AP1
* MT1
* MT2
* MT3
* MT4
* MT5

 |
| 澳門-路環線 | 
* 21A
* 25
* 26
* 26A
* 50
* 51
* 51A
* 52
* 55
* 59

 |
| 離島線 | 
* 15
* 35
* 36
* 37

 |
| 澳大線 | 
* 71
* 71S4
* 72
* 73
* 73S4

 |
| 山頂醫院線 | 
* H1
* H2
* H3

 |
| 通宵線 | 

|  |  |
| --- | --- |
| 澳門半島線 | 
* N1A
* N1B
* N4

 |
| 澳門-氹仔或路環線 | 
* N2
* N3
* N5

 |
| 澳大線 | 
* N6

 |

 |

 |
| 快速線 | 

|  |  |
| --- | --- |
| 澳門半島線 | 
* 3X
* 3AX 2
* 5X 2
* 5AX 2
* 10X 2
* 101X

 |
| 澳門-氹仔或路環線 | 
* 25AX 2
* 30X2
* 51X2
* 102X
* AP1X2

 |
| 離島線 | 
* 701X

 |

 |
| 時節線 | 
* 3BX
* 5T
* 12X→12T FREE
* 15X→15T
* 31→31T FREE
* 32X→32T
* 孝思接駁專線→39→孝思接駁專線→37T FREE

 |
| 取消咗嘅巴士線（2011年8月1號起） | 
* 6
* 7（祐漢—媽閣）
* 7A
* 21
* 26AT
* 28CX
* 71X
* 73X
* 78TX
* 86T
* 88T
* 88X
* 101X特班
* 128
* E01FREE
* E02FREE
* E03FREE
* N1
* 蓮花口岸專線

 |
| 1 有幫視障人士搭車嘅發聲系統 2A 禮拜同公眾假期停駛 2B 禮拜日同公眾假期停駛 2C 禮拜日同強制性假日停駛 2D 星期一至五停駛 2E 強制性假日停駛 FREE 免費  S 特班車 |
**香港有線電視解僱新聞部員工風波**，係指2020年12月1號起，香港有線電視（下稱「有線」）解僱40名新聞部員工引起嘅風波，當中涉及招牌節目，曾製作多項獲獎偵查報道嘅《新聞刺針》全組被裁走，員工追問裁員準則被拒，結果引發大量員工辭職抗議。

由於新聞刺針過往曾經做過一啲對香港修例風波同埋建制派（親中派）民調操作唔科學嘅報道，有線近年嘅財政狀況亦已經有好轉，所以有線新聞呢個決定被部分泛民主派人士質疑係政治決定。

背景
--

喺2020年9月，有線新聞部空降咗一班管理層，包括許方輝、李臻同埋陳興昌。當時就已經被人話呢個空降係有政治任務同埋打算裁員。

另外，《新聞刺針》歷年做咗唔少偵查報道，當中觸及一啲中港政治議題，例如探討親中派多番引用嘅民意調查機構調查唔科學，代表性存疑，懲教署生產嘅CSI口罩流出市面問題，中學教科書被教育局政治審查，部分立法會議員、政協等人士接受未獲當地政府認可嘅美國同加拿大學術機構銜頭等。

宣布決定當日
------

12月1號，有線新聞正式宣布裁走40個員工，當中大部份都係資深員工，喺新聞部服務多年，部分過往表現突出，名單更包括《新聞刺針》全組嘅記者。呢批員工向管理層追問裁員準則，但四個高層都只係話架構重組同節省資源，陳興昌更加以「爛仔」形容據理力爭嘅員工。另外，好多被裁嘅員工，佢哋嘅上司事前都唔知呢個決定。有員工質疑，自從邱達昌入主之後，有線新聞部嘅新聞自由已逐步收緊，而家仲要炒晒成組《新聞刺針》，質疑以後仲可唔可以做偵查報道。

結果，好多其他員工即刻遞信辭職抗議，包括港聞部16個記者，令成個部門得返8個人。另外，有線中國組，以及多個部門主管亦決定集體請辭。

後續風波同外間關注
---------

### 外間評論

浸大新聞系高級講師呂秉權形容，事件對員工嘅士氣影響好大，日後好難收服，又話事件涉政治因素，有線財政狀況唔係咁差，估計上層係想換血，加入更多信得過嘅人。

記協主席楊健興話，新聞刺針成組人被裁，令人擔心係咪有非財政嘅考慮，做過一啲對反送中運動同埋親中派民調操作嘅報道，所以有線面對一定嘅政治壓力，管理層可能因此向新聞刺針「開刀」。

### 李臻被指合作溫和採訪林鄭月娥

喺公佈解僱決定之後，蘋果日報就報導咗一段之前李臻專訪特首林鄭月娥入面，未有出街嘅一段片段。當中林鄭月娥語氣帶些少不屑咁批評佢嘅訪問技巧溫和，李臻當時就話第二節會硬淨啲，林鄭就回應話唔怪得知新聞秘書話個訪問會好合作好配合。新聞工作者區家麟就形容，咁樣表示佢嘅表現已經係「新聞秘書高官界」嘅共識，唔會擔心佢提出嘅問題尖銳，對記者嚟講係一種終極恥辱。

### 香港以外關注

台灣民進黨副秘書長林飛帆話，香港政府打壓壹傳媒，加上有線裁員事件，都大大影響咗香港新聞自由，質疑中共近期種種動作都有好大嘅政治目的。

睇埋
--

* 有線新聞主播跳舞片段風波

參考
--

1. 1 2  〈有線裁員｜新聞刺針記者質疑審查 現職員工批同TVB新聞無分別〉. 《Apple Daily 蘋果日報》 (香港中文). 原著喺2021-02-12歸檔. 喺2020-12-03搵到.
2. ↑  〈有線裁員｜股東涉千億中港地產富豪 中移動「輸血」 惟向前線記者開刀〉. 《Apple Daily 蘋果日報》 (香港中文). 原著喺2021-02-12歸檔. 喺2020-12-03搵到.
3. 1 2  〈有線新聞裁40人 不容新聞刺針 中國組總辭 5組主管辭職起義〉. 《Apple Daily 蘋果日報》 (香港中文). 原著喺2021-01-23歸檔. 喺2020-12-03搵到.
4. 1 2  〈有線裁員｜片段流出！林鄭不屑專訪問題太溫和 李臻口窒：「第二節就會...硬淨啲」〉. 《Apple Daily 蘋果日報》 (香港中文). 原著喺2021-02-24歸檔. 喺2020-12-03搵到.
5. 1 2  〈有線裁員｜新聞刺針、中國組兩大「皇牌」摺埋 呂秉權：管理層想換血〉. 《Apple Daily 蘋果日報》 (香港中文). 原著喺2021-02-24歸檔. 喺2020-12-03搵到.
6. ↑  〈有線裁員百人 新聞部佔約 40 人 調查報道 《新聞刺針》全組炒 中國組總辭、多組主管辭職抗議 | 立場報道 | 立場新聞〉. 《立場新聞 Stand News》 (英文). 原著喺2021-01-23歸檔. 喺2020-12-04搵到.
7. 1 2 3 4  〈有線裁員｜港聞組16名記者請辭明志：高層一手摧毁新聞部 現僅餘8人〉. 《Apple Daily 蘋果日報》 (香港中文). 原著喺2021-02-24歸檔. 喺2020-12-03搵到.
8. ↑  〈【記者總辭抗議】有線新聞中國組主管司徒元 率領全組記者遞信辭職 抗議裁員 | 立場報道 | 立場新聞〉. 《立場新聞 Stand News》 (英文). 原著喺2021-01-23歸檔. 喺2020-12-04搵到.
9. ↑  〈一個記者的終極恥辱 | 區家麟 | 立場新聞〉. 《立場新聞 Stand News》 (英文). 原著喺2021-02-24歸檔. 喺2020-12-04搵到.
10. ↑  〈關注黎智英還柙、有線裁員 台政界促港府停止侵害人權 保障新聞自由 | 立場報道 | 立場新聞〉. 《立場新聞 Stand News》 (英文). 原著喺2021-02-12歸檔. 喺2020-12-03搵到.